Τα ζώδια σήμερα 28/3/2017 | Newspepper\nΤα ζώδια σήμερα 28/3/2017\nΈχετε βαρεθεί τα ίδια και τα ίδια και σήμερα θα αποφασίσετε να ασχοληθείτε με νέα πράγματα. Δεν είναι και τυχαίο αυτό, η Νέα Σελήνη, θα σας κάνει να νιώσετε πιο δυναμικοί και αεράτοι και γιατί όχι να μη βάλετε ένα στόχο πιο δύσκολο, για να έχει και σασπένς η υπόθεση. Χρόνο έχετε;\nΒρε τι πάθαμε με αυτό το παρελθόν! Είναι αστρολογικό το φαινόμενο, σίγουρα πράγματα, σήμερα θα γίνει πιο έντονο το σκηνικό, οι ενέργειες εκείνες οι μαγικές οι αόρατες, θα σας στείλουν αδιάβαστους, να είστε σίγουροι για αυτό. Τελικά τι θα κάνετε; Θα ανοίξετε τις πόρτες διάπλατα ή θα τρέξετε μακριά;;;\nΠολύ δυνατούς και ανεξάρτητους σας βρίσκω και ανησυχώ. Ή είναι που το πήρατε απόφαση πως στηρίζεστε στα πόδια σας εξολοκλήρου, ή απλά έχετε βρει ένα νέο παιχνιδάκι κάπως συναρπαστικό. Αποδείξτε σε όλους σήμερα, πως είστε ικανοί για τα πάντα, πως μπορούν να βασίζονται πάνω σας.\nΜέρα πολύ όμορφη, θα τη βρείτε την άκρη σε θέματα δουλειάς και κατά πάσα πιθανότητα να κόψετε δρόμο. Σκέφτεστε διάφορες αλλαγές που θέλετε να κάνετε προκειμένου να προχωρήσουν οι υποθέσεις σας, άντε μπείτε και στη πράξη τώρα, γιατί ο χρόνος είναι χρήμα. Εντυπωσιάζετε με την ευστροφία σας!\nΕπαναστατική η διάθεσή σας, δε ξέρω τι αποφάσεις έχετε πάρει, πάντως σήμερα κάτι θα κάνετε που θα αφήσετε αρκετούς με το στόμα ανοιχτό. Μόνο μην είναι ο ενθουσιασμός της στιγμής. Να επιμείνετε στα πιστεύω σας και φυσικά να έχετε ακράδαντα επιχειρήματα. Να είστε σίγουροι για τον εαυτό σας!\nΤι πάθατε και εσείς; Έχω την εντύπωση πως βρίσκεστε σε απόλυτη σύγχυση. Επιθυμείτε μια θέλετε το ένα και μια το άλλο, όμως μένετε στάσιμοι στην ίδια τη θέση. Ε λοιπόν σήμερα, μόλις νιώσετε κάτι το μαγικό, θα πάρετε και την απόφαση του πώς θα κινηθείτε από εδώ και πέρα. Επιλέξτε ένα διαφορετικό μονοπάτι. Λίγη περιπέτεια.. χρειάζεται!\nΣας το ξανά λέω, είναι οι καλύτερες μέρες του Μάρτη κυρίως για επαγγελματικά θέματα. Το φύλαγε για το τέλος, πάντως αν ψάχνετε για εργασία, μη το σκέφτεστε σήμερα είναι η ιδανική μέρα για να προσεγγίσετε τον οποιονδήποτε. Η φαντασία σας καλπάζει και μπορεί να βρεθείτε αλλού για αλλού. Η Θεά Τύχη είναι με το μέρος σας!\nΩραία μέρα για να στρέψετε τη προσοχή σας σε επαγγελματικά θέματα. Ίσως να γίνουν και διάφορες συζητήσεις μπροστά σας, για να δουν πώς θα αντιδράσετε και ποια η γνώμη σας. Είναι μια ωραία ημέρα, για να ασχοληθείτε με το μέλλον. Οι ευκαιρίες θα βολτάρουν μπροστά σας. Δώστε σημασία στα σημάδια!\nΣας πιάνει κατά κάποιο τρόπο το παράπονο. Έχετε βαρεθεί τα ίδια και τα ίδια και θέλετε αλλαγές. Ακόμα και στη καθημερινότητά σας. Από το να γκρινιάζετε στο σύντροφό σας ή τους φίλους σας, πάρτε και καμιά πρωτοβουλία και οργανώστε κάτι το διαφορετικό. Δώστε εσείς το κίνητρο και μετά ακολουθούν και οι άλλοι.\nΠολύ μαγική η μέρα σας. Ξέρω δε πιστεύετε σε αυτά, αλλά μερικές φορές οι βαθύτερες επιθυμίες που έχετε, οι σκέψεις εκείνες που μόνο εσείς γνωρίζετε, βοηθούν στο να συμβούν πολλά και διάφορα. Να προσμένετε το απρόβλεπτο, ευχάριστο θα είναι και σίγουρα πολύ συγκλονιστικό! Αγωνιώ!\nΣήμερα γλυκά μου θα μπείτε από τη θεωρία στη πράξη. Σκεφτήκατε τόσα και τόσα, καιρός για δράση. Θα είναι επαγγελματικό; Θα είναι ερωτικό; Πάντως είστε έτοιμοι για όλα και κανείς και τίποτα δε σας σταματά! Κάνετε στροφή που λέμε και αλλάζετε πολύ το τοπίο της ζωής σας. Are you sure???\nΚαιρός για νέες γνωριμίες, διαφορετικές που θα έχουν να σας προσφέρουν και πέντε πράγματα. Επίσης χρειάζονται και οι αλλαγές, γιατί αυτές σας ανανεώνουν και σας δίνουν ιδέες για το πώς θέλετε να είστε εμφανισιακά, για το πού θέλετε να κυκλοφορείτε τα βράδια, με ποιους θέλετε να συνεργαστείτε επαγγελματικά.\nΠροηγούμενο άρθροΑυτά είναι τα νέα «τσουχτερά» πρόστιμα και οι ποινές για όσους δεν εκδίδουν αποδείξεις


Επιλέξαμε δηλητήριο | Contra.gr\nΗ εθνική μπορεί να πάρει μετάλλιο στο Ευρωμπάσκετ. Από πλευράς δυνατοτήτων είναι σε θέση. Ένα πράγμα δεν θα κάνει σε κανέναν αγώνα: δεν θα παίξει ως ομάδα στο παρκέ. Η ήττα από την Σλοβενία ήταν τόσο πιθανή όσο και ο θρίαμβος επί της Γαλλίας. Σε όποιον αγώνα σπάσουμε τον τσαμπουκά του αντιπάλου χάρις στην άμυνα, θα έρχεται η επίθεση και το εύκολο καλάθι. Όποτε θα συναντάμε κάποιον Μπετσίροβιτς τότε οι πιθανότητες είναι εναντίον μας. Οι δημοσιογράφοι κάναμε ένα λάθος. Ακούγοντας τον Παναγιώτη Γιαννάκη για ομαδικό πνεύμα νομίσαμε ότι η Ελλάδα θα παίζει ομαδικό μπάσκετ. Λάθος και μάλιστα ανεπίτρεπτο.\nΝικάμε, χάνουμε όπως με την Σλοβενία, ένα σκριν δεν θα γίνει για να βοηθηθεί κάποιος και στην άμυνα ο καθένας κοιτάει τον παίκτη του. Αυτό θα γίνει ως το τέλος του τουρνουά και πολύ πιθανώς να έρθει το μετάλλιο. Δεν σημαίνει όμως ότι θα είναι και η καλύτερη λύση. Έτσι θα πάμε μέχρι το τέλος καθώς μας έγινε η τιμή να διαλέξουμε το δηλητήριό μας.\nΚάποιος είπε ότι από την στιγμή που δεν έχουμε αυτό που αγαπάμε, να αγαπάμε αυτό που έχουμε. Μόνο που για το μπάσκετ στην Ελλάδα δεν ισχύει κάτι τέτοιο. ΜΑΚΑΡΙ αυτά τα παιδιά να γυρίσουν με το χρυσό μετάλλιο. ΜΠΟΡΟΥΝ. Δεν είναι όμως η ομάδα που θα σε τραβήξει. Μέχρι τώρα ο ενθουσιασμός του κόσμου έφερε πρωτοσέλιδα και τεράστιες προσδοκίες για να αποδειχθεί ότι οι φίλαθλοι αγαπούν το μπάσκετ. Διψάνε για μία επιτυχία. Δεν σημαίνει ότι αυτή η εμμονή στην άμυνα θα βρει πολλούς πιστούς οπαδούς. Τι στο καλό; Με τον Γκάλη και τον Γιαννάκη μεγαλώσαμε, όχι με τον Μπιτέρ και τον Μπιλπά.


Δερμιτζάκης: Η πανδημία ξέφυγε επειδή όλα είναι κλειστά - Να ανοίξουν μαγαζιά, εστίαση και σχολεία με αυστηρό έλεγχο - Iliaweb Νέα απο την Ηλεία\nΣτην εκπομπή “Κοινωνία Ώρα MEGA” μίλησε ο Καθηγητής Ιατρικής του πανεπιστημίου της Γενεύης, Μανώλης Δερμιτζάκης, για την κατάσταση που επικρατεί στην Ελλάδα, εξαιτίας της πανδημίας του κορονοϊού και πώς μπορεί να αντιμετωπιστεί.\n“Η πανδημία έχει ξεφύγει επειδή όλα είναι κλειστά. Επειδή έχει γίνει περιορισμός όλων των δραστηριοτήτων, ο κόσμος βρίσκει διεξόδους σε δραστηριότητες σε μη συντεταγμένο περιβάλλον με αποτέλεσμα την μετάδοση”, είπε χαρακτηριστικά ο κ. Δερμιτζάκης. “Στις υπόλοιπες χώρες υπάρχει περιορισμός μέτρων αλλά οι δραστηριότητες έχουν διοχετευτεί σε χώρους όπου οι πολίτες είναι ασφαλείς και ελεγχόμενοι”, πρόσθεσε.\n“Προσπαθούμε να δημιουργήσουμε ένα άλλο περιβάλλον που θα αποσυμπιέσει την ψυχολογία των πολιτών και θα τους κάνει να είναι πιο συντεταγμένοι στη συμπεριφορά τους”, εξήγησε.\nΑυτό που μπορεί να γίνει είναι να ανοίξουν κάποιες δραστηριότητες με αυστηρό έλεγχο, όπως τα ραντεβού στα μαγαζιά, τα τραπεζάκι έξω στην εστίαση και τα πολλά τεστ στα σχολεία. “Είναι ένα άνοιγμα ευρύ αλλά ελεγχόμενο”, σχολίασε.\n“Όταν περιορίζεις την ελευθερία πάρα πολύ και για πολύ καιρό, αυτά είναι τα αποτελέσματα”, τόνισε, και πρόσθεσε ότι το μοντέλο που έχουμε τώρα δεν δουλεύει.\n“Αυτό που πρέπει να γίνει, είπε, είναι είτε ένα πολύ ισχυρό lockdown δύο εβδομάδων είτε ένα εναλλακτικό πλάνο όπου ο κόσμος θα έχει δραστηριότητες. Φυσικά, εγγύηση δεν υπάρχει σε καμία από τις δύο περιπτώσεις”, σημείωσε.


Με Ιντζέ, Εμρέ η Α.Ε.Διδυμοτείχου 2-0 τη Δόξα Προσκυνητών στην Αλεξανδρούπολη και ελπίζει – EVROS NEWS\nΜε Ιντζέ, Εμρέ η Α.Ε.Διδυμοτείχου 2-0 τη Δόξα Προσκυνητών στην Αλεξανδρούπολη και ελπίζει\nΜε γκολ των Ιντζέ και Εμρέ, η Α.,Ε.Διδυμοτείχου κέρδισε πανάξια 2-0 την Δόξα Προσκυνητών στο “Φώτης Κοσμάς” της Αλεξανδρούπολης και εξακολουθεί να ελπίζει για παραμονή στην Γ’ εθνική.\nΗ επικράτηση της ομάδας του Κρίστο Τελκίνσκι ήταν απόλυτα δίκαιη και μάλιστα το τελικό σκορ την αδικεί, αφού ο τερματοφύλακας των φιλοξενουμένων Νικολίτσας έσωσε την εστία του σε πολλές περιπτώσεις, αποτρέπινβτας σίγουρα γκολ. Οι παίκτες της Α.Ε.Διδυμοτείχου έδειξαν αποφασισμένοι να μην τα παρατήσουν ως το τέλος και να εξαντλήσουν όλες τις πιθανότητες για σωτηρία. Μάλιστα μείωσαν στον ένα βαθμό την απόσταση από τον Ορφέα Ξάνθης που έχασε από το Παραλίμνη.\nΚι αυτό φάνηκε από την αρχή, αφού μπήκαν δυνατά στο ματς και στα πρώτα λεπτά κέρδισαν τρία κόρνερ. Η πίεση αυτή επιβραβεύτηκε στο 11′, όταν ο Δημήτρης Ιντζές με σουτ που απέκρουσε αρχικά ο Νικολίτσας χωρίς να καταφέρει να συγκρατήσει την μπάλα, έβαλε μπροστά στο σκορ την ομάδα του και αποθεώθηκε από τον κόσμο που ταξίδεψε στην Αλεξανδρούπολη για συμπαράσταση.\nΤρία λεπτά αργότερα (14′), ο Εμρέ αυτή τη φορά δοκίμασε το πόδι του και έκανε καλό σουτ, με τον Νικολίτσα όμως να κρατά το 1-0 και την ομάδα του. Οι Προσκυνητές προσπάθησαν να ανεπιλήσουν μόνο στο 31′ με τον Σιχλιμοίρη αλλά η μπάλα έφυγε άουτ και στο 34΄ με τον Ζήνωνο να σουτάρει και τον Συριτούδη να αποκρούει σωτήρια.\nΕντυπωσιακή και σωτήρια απόκρουση του Νικολίτσα στο 37′ όταν εκτινάχθηκε σχεδόν στη συμβολή των δοκών για να αποκρούσει την απευθείας εκτέλεση φάουλ του Εμρέ. Νέα μεγάλη ευκαιρία για την ΑΕΔ, με τον Εμρέ που έφυγε στη κόντρα μόνος του, προσπάθησε να κρεμάσει τον Νικολίτσα, αλλά η μπάλα δε του έκανε το χατίρι και τελικά έφυγε για πολύ λίγο άουτ.\nΟ σκόρερ Ιντζές στο 67′ με ωραία ατομική ενέργεια βγαίνει σε τετ α τετ με τον Νικολίτσα, απέκρουσε όμως και πάλι. Όμως στο 87΄ο Εμρέ βρήκε δίχτυα και πέτυχε το δεύτερο γκολ για την ΑΕ Διδυμοτείχου κόντρα στην παλιά του ομάδα και νικλώντας τον Νικολίτσα έγραψε το τελικό ΑΕ Διδυμοτείχου – Δόξα Προσκυνητών 2-0!\nΑΕ Διδυμοτείχου: Συριτούδης Κ., Θάνος (62′ Νικολαίδης), Παντελίδης, Παταλιάκας, Τζανετάκος, Σιμτσάκης (79′ Ζαφειρόπουλος), Εμρέ, Αβογιάν, Σουλεϊμάν, Καπετανίδης, Ιντζές\nΔόξα Προσκυνητών: Νικολίτσας, Κελεσίδης, Μόσχος, Γιολδάσης, Καραγιαννίδης, Τρίχας, Γιαννακίδης, Ζήνωνος, Σιχλιμοίρης, Βάσκος, Παγώνης\nΣυνοπτικά τα Σαββατιάτικα αποτελέσματα της 19ης αγωνιστικής:\n1.Απόλλων Παραλιμνίου 45 (37-11) *\n6. Ορφέας Ξάνθης 25 (22-21) *\n8. ΑΕ Διδυμοτείχου 24 (16-22) *\n10. Δόξα Προσκυνητών 16 (18-31) *\n* Οι ομάδες έχουν από ένα ματς περισσότερο\nΤα πρόσφατα γεγονότα στην ελληνοτουρκική μεθόριο, με την σύλληψη των…


Δήμος Αριστοτέλη | Μονή Παντελεήμονος\nΤο μεγάλο κτιριακό συγκρότημα που είναι γνωστό ως το «Pωσικό», βρίσκεται βόρεια της Δάφνης, στη βορειοδυτική πλευρά της Αθωνικής χερσονήσου. Ανάγει την καταγωγή του σε δυο βυζαντινά μοναστήρια, της Θεοτόκου του Ξυλουργού και του Αγίου Παντελεήμονος, που συγχωνεύτηκαν τον 12ο αιώνα. Η μονή Ξυλουργού, στη θέση της σημερινής σκήτης της Θεοτόκου, κατοικήθηκε από ρώσους μοναχούς τον 11ο αιώνα.\nΗ μονή Παντελεήμονος, το σημερινό «Παλαιομονάστηρο», ερημώθηκε το 1169 όταν κατελήφθη από ρώσους ασκητές. Τότε δόθηκε η άδεια από τον «Πρώτο» του Ορους στους Ρως (οι ρώσοι του μεσαίωνα) να ανακαινίσουν και να οχυρώσουν το μοναστήρι. Υστερα από την πυρπόλησή του, τον 13ο αιώνα, βρέθηκε υπό την προστασία των Σέρβων ηγεμόνων και γνώρισε ημέρες ευημερίας. Η σημερινή μονή κτίστηκε το 1765 με τη συνδρομή της Φαναριώτικης οικογένειας των Καλλιμάχηδων που ήταν ηγεμόνες της Βλαχίας.\nΑπό το 1835 άρχισαν να έρχονται οι πρώτοι Ρώσοι μοναχοί, ύστερα από απουσία πολλών χρόνων, ενώ το 1875 εξελέγη ο πρώτος ρωσικής καταγωγής ηγούμενος. Οι πλούσιες δωρεές της τσαρικής οικογένειας έδωσαν μεγάλη αίγλη και ισχύ στη μονή η οποία στις αρχές του 20ου αιώνα ξεπέρασε τους 1000 μοναχούς, με άλλους τόσους να είναι εργάτες, επαγγελματίες και εναλλασσόμενοι επισκέπτες. Η ταραχή που ξέσπασε στο μοναστήρι µε την αίρεση των ονοµατολατρών έστειλε πολλούς στην εξορία, ενώ η Οκτωβριανή επανάσταση ανέκοψε την προσέλευση νέων μοναχών.\nΣτη στέγη του καθολικού υψώνονται οκτώ βολβόμορφοι τρούλοι ρωσικής τεχνοτροπίας. Τιμάται στο όνομα του Αγίου Παντελεήμονος και σύμφωνα με τη σχετική επιγραφή κτίστηκε μεταξύ 1812 και 1821 από τον Σκαρλάτο Καλλιμάχη. Συνδυάζει στοιχεία της ρώσικης ναοδομίας και του αθωνικού τύπου. Οι ιερές ακολουθίες έχει οριστεί με σιγίλιο να τελούνται εκ περιτροπής στην ελληνική και στη ρωσική γλώσσα.\nΤο μοναστήρι κατέχει 35 παρεκκλήσια. Απέναντι από την είσοδο του Καθολικού συναντάμε το ανεξάρτητο κτίριο της Τράπεζας που ανεγέρθηκε το 1893. Το μέγεθός του εντυπωσιάζει, αφού μπορεί να σιτίσει μέχρι 1000 άτομα. Εξίσου θαυμαστή είναι στο κωδωνοστάσιο η μεγάλη καμπάνα η οποία, όπως λέγεται, όταν σημαίνει ακούγεται μέχρι τις Σποράδες! Εχει περιφέρεια 8,71μ., διάμετρο 2,71 και βάρος 13.000 κιλά!


Στο Φώς του Φεγγαριού και στην Σκιά του Ηλιου: ΕΧΟΥΜΕ ΗΓΕΤΗ\nΤην κριτική μου για τον προπονητή μας την ξέρετε. Όπως ξέρετε και την γνώμη μου για τις ικανότητες που διαθέτει. Σε αυτό το σημείο θεωρώ οτι έχω φτάσει αφού την μπάλα την έμαθα όταν την έπαιζα, όταν την έβλεπα σαν θεατής με την περιέργεια να βρω τον μικρόκοσμο της κοινωνίας αλλά κι όταν την υπηρέτησα σαν παράγοντας στην Καισαριανή. Σε τοπικό ερασιτεχνικό ποδόσφαιρο, τότε που κατηγορήθηκα από κάτι όψιμους Αεκτζήδες για εγκατάλειψη της μεγάλης ομάδας. Που βέβαια δεν την άφησα. ΤΑ ΛΑΜΟΓΙΑ ΤΗΣ ΑΦΗΣΑ. Και πάντα σαν θεατής, ε; θεσμικό ρόλο στον βόθρο, τι να τον κάνω; Να βγω αύριο και να πω οτι " είναι ντροπή που είμαι πρόεδρος; " Και σκέψου τώρα : Πρόεδρος σε ένα σκατό κάποιου βόθρου. ΕΙΝΑΙ ΘΕΜΑ ΓΝΗΣΙΟΤΗΤΑΣ, κατά Τροχανά.\nΓια να ξέρουμε τι μας γίνεται τελικά. Αλλά και να μην ξέρουμε, σίγουρα είναι γραφικό το να βλέπεις παιχνίδι ποδοσφαίρου και κάθε ένα λεπτό ό μαλάκας που κάθεται μπροστά σου να σηκώνεται και να μην βλέπεις τίποτα. Δηλαδή παλιότερα, που υπήρχε θέαμα και παικταράδες, κανείς δεν διανοείτο να σηκώνεται αν δεν είχε γίνει κάτι. Σήμερα που δεν υπάρχει τίποτα άξιο λόγου, γιατί τόσος ενθουσιασμός; Η απάντηση είναι προφανής. ΑΣΧΕΤΟΣΥΝΗ ΚΙ ΟΠΑΔΙΛΙΚΙ ΜΕ ΤΟ ΖΟΡΙ. ΠΑΣΟΚ ΚΑΙ ΣΥΡΙΖΑ ΠΑΡΕΑ ΜΕ ΤΟΥΣ ΜΠΑΦΟΥΣ ΕΠΕΚΤΕΙΝΟΝΤΑΙ ΣΕ ΟΛΕΣ ΤΙΣ ΚΕΡΚΙΔΕΣ. ΕΛΛΗΝΕΣ ΕΙΜΑΣΤΕ ΑΛΛΑ ΜΙΛΑΜΕ ΑΓΓΛΙΚΑ.\nΓια τον Βλάχο όμως ξεκίνησα και του βγάζω το καπέλο για την συνέντευξη του. Χτύπησε το πλήκτρο του κάθε Αεκτζή. Το προτελευταίο του πιάνου που συνήθως υποστηρίζεται κι από το πάτημα του κύμβαλου από κάτω. Τρομερή κατάθεση ψυχής κι αλήθειες από έναν άνθρωπο που " δεν θα πηδήξω από το πλοίο ". Τώρα το γιατί πήδηξε τότε παλιά, που δεν υπήρχαν ιδιαίτερα προβλήματα οικονομικά, μάλλον οφείλεται στην ηθοποιό που αφού την πήδαγε ο καπετάνιος μετά του την έκανε δώρο κι είπε και το μαλακισμένο να την σώσει. Όσο νάναι άλλο να είσαι το δεκάρι της ΑΕΚ κι άλλο να κάνεις παρτούζες με τον Γιάγκο Δράκο του Φώσκολου. Και να έχεις πάντα απορίες γιατί να τρέχεις πιο πολύ από τον Μανωλά και να προσπαθεί ο Χρυσοβιτσιάνος να σου εξηγήσει τις διαφορές των θέσεων. Και νάταν και καμιά καλή γκόμενα; Μια βλογιοκομμένη ήταν - κάτι σαν θηλυκός Δώνης - αλλά είχε μπλε φακούς στα μάτια.\nΌμως η κατάθεση ψυχής είναι δεδομένη: " ...παιδικό μου όνειρο η ΑΕΚ και σκαλοπάτι στην καριέρα μου..." ΚΙ ΥΠΑΡΧΟΥΝ ΠΙΟ ΜΕΓΑΛΕΣ ΑΠΑΙΤΗΣΕΙΣ ΑΠΟ ΕΛΛΗΝΕΣ ΣΕ ΣΧΕΣΗ ΜΕ ΠΑΡΑΔΟΠΙΣΤΟΥΣ ΣΕΡΒΟΥΣ ΝΤΑΒΑΤΖΗΔΕΣ. Ήταν παιδικό όνειρο του να παίξει στην ΑΕΚ και μετά να πάει στην αλογοτροφή; ΚΑΨΑΛΗ λέγεται η βίζιτα. Ήταν παιδικό του όνειρο να γυροφέρνει πλέον σαν ψωμολυσάς κάποιες ομάδες και μετά να έρθει να ολοκληρώσει το έργο του στην ΑΕΚ; ΟΧΙ ΒΕΒΑΙΑ. ΔΕΝ ΕΙΔΕ ΦΩΣ ΚΑΙ ΜΠΗΚΕ. ΚΑΠΟΙΟΣ ΑΛΛΟΣ ΨΩΜΟΛΥΣΑΣ ΤΟΝ ΕΒΑΛΕ ΜΕΣΑ ΚΑΙ ΜΕΤΑ ΕΧΟΥΜΕ τον Καραγιάννη - Καρατζόπουλο.\nΚλάμα ρε παιδί μου. Μάρθα Βούρτση και " ...αυτοί οι παίκτες θα βγουν..." Θα τους αναδείξει δηλαδή αφού πιστεύει στο ταλέντο τους. ΑΝΑΔΕΙΚΝΥΩ ΠΙΑΚΤΕΣ ΣΗΜΑΙΝΕΙ ΟΤΙ ΕΝΩ ΕΧΩ ΠΡΕΣΒΥΤΕΡΟ ΣΤΗΝ ΘΕΣΗ ΤΑΔΕ, ΤΟΝ ΕΧΩ BACK UP ΚΑΙ ΧΡΗΣΙΜΟΠΟΙΩ ΤΟΝ ΝΕΟΤΕΡΟ. ΟΤΑΝ ΔΕΝ ΕΧΕΙΣ ΤΙΠΟΤΑ ΣΤΗΝ ΘΕΣΗ, ΤΟ ΝΑ ΒΑΛΕΙΣ ΑΜΕΣΑ ΓΡΗΓΟΡΑ ΚΑΙ ΜΕ ΚΙΝΔΥΝΟ ΘΛΑΣΕΩΝ ΤΟ ΠΑΙΔΑΚΙ, δεν σημαίνει καμιά προπονητική ιστορία. Σημαίνει λοχαγό υποχρεωτικό επειδή στην αποστολή πολέμου, σκοτώθηκε ο επικεφαλής κι επειδή οτελευταίος τροχός της αμάξης έφερε στο καταφύγιο την όποια ομάδα απέμεινε, σου απένειμαν έυφημον μνεία ή γαλόνια κατά τα παιδάκια που μετρούν τον μισθό τους με κάτι σήματα στους ώμους.\nΚαι καλό είναι να ακούσετε τον Φετφατζίδη για τον Βλάχο. Και τον άλλο του Ατρόμητου, που ξεχνάω το όνομα του. Ο Βλάχος μου μίλησε στην ψυχή μου σαν μισθοφόρος αλλά είναι αδύνατον να με πείσει ΓΙΑ ΤΟ ΜΑΤΙ ΤΟΥ ΣΤΗΝ ΑΝΑΔΕΙΞΗ. Δηλαδή έχω μόνο φασόλια σήμερα κι επειδή έριξα πιπεριά μέσα στην σούπα, θα πείσω όλο το σπίτι οτι όλος ο κόσμος θα ήθελε να τρώει καθημερινά αυτό το φαγητό; Και να μπερδεύομαι κιόλας οτι είναι πάντα πιο νόστιμο από οτιδήποτε άλλο τραβάει η όρεξη μου; Ζαρντίμ θύμισε - πόσο καιρό σας λέω οτι πρόκειται για νούμερο; - που στηρίζει το ταλέντο του Μανωλά αλλά ήθελε το διπλό στα Γιάννινα με τον Ιμπαγάσα μέσα. Τι να κάνει κι ο χάπιας; Να τον διώξει; Κάτσε να κερδίσει την Κομοτινή την Κυριακή. ΕΙΜΑΣΤΕ ΓΙΑ ΜΕΓΑΛΑ ΕΡΓΑ.\nΤέλος πάντων, επικοινωνιακά καλά πάει ο προπονητής. Που βάζει τα κλάματα με τα εργομετρικά, μιλάει για θέμα ικανότητας και θέτει επι τέλους τον σαφή στόχο: ΝΑ ΑΠΟΦΥΓΟΥΜΕ ΤΟΝ ΥΠΟΒΙΒΑΣΜΟ. Σε πλήρη αντίθεση με την διοίκηση που μιλάει για Ευρώπη ΚΑΙ ΦΥΣΙΚΑ ΟΛΟΙ ΑΥΤΟΙ ΠΟΥ ΑΝΕΒΟΚΑΤΕΒΑΙΝΟΥΝ ΣΑΝ ΜΑΪΜΟΥΔΕΣ ΣΤΙΣ ΚΑΡΕΚΛΕΣ ΕΧΟΥΝ ΨΙΛΟΜΠΕΡΔΕΥΤΕΙ. ΕΙΝΑΙ ΦΟΒΕΡΟ ΠΡΑΜΑ ΝΑ ΕΙΣΑΙ ΧΙΜΠΑΤΖΗΣ ΚΙ Ο ΘΕΟΣ ΓΙΑ ΤΙΜΩΡΙΑ ΝΑ ΣΟΥ ΕΧΕΙ ΔΩΣΕΙ ΜΟΡΦΗ ΑΝΘΡΩΠΟΥ. ΚΙ ΕΙΝΑΙ ΦΟΒΕΡΟ ΝΑ ΕΧΕΙΣ ΓΝΩΜΗ ΓΙΑ ΤΟ ΜΑΤΣ, ΕΝΩ ΤΟ ΒΛΕΠΕΙΣ ΜΕ ΤΗΝ ΠΛΑΤΗ ΑΦΟΥ ΠΡΕΠΕΙ ΝΑ ΒΛΕΠΕΙΣ ΤΟΝ ΑΡΧΗΓΟ ΜΠΑΜΠΟΥΙΝΟ.\nΌμως ο Βλάχος, με ό,τι έχει μαζέψει από το ποδόσφαιρο, θάπρεπε να μην είναι Ζαρντίμ. Θάπρεπε να ζητάει κάτι στην φτώχεια που έχει διαφορά από τον πλούτο και το " σκάσε και μην μιλάς." ΑΥΤΟ ΔΕΝ ΛΕΓΑΜΕ ΓΙΑ ΤΟΝ ΜΠΑΓΙΕΒΙΤΣ; ΑΝ ΣΕΒΕΤΑΙ ΤΟΝ ΕΥΑΤΟ ΤΟΥ, ΝΑ ΣΗΚΩΘΕΙ ΚΑΙ ΝΑ ΦΥΓΕΙ. Ο Βλάχος, γιατί εξαιρείται από την οργάνωση; ΔΕΝ ΙΧΥΟΥΝ ΤΑ ΙΔΙΑ ΜΕΤΡΑ ΣΤΗΝ ΚΡΙΤΙΚΗ; ΟΤΑΝ ΤΟΝ ΕΧΟΥΝ ΕΤΟΙΜΟ ΓΙΑ ΞΟΥ, ΕΝΩ ΠΡΑΓΜΑΤΙΚΑ ΔΕΝ ΥΠΑΡΧΟΥΝ ΑΜΥΝΤΙΚΑ ΧΑΦ; ΟΤΑΝ ΔΕΝ ΥΠΑΡΧΕΙ ΕΠΙΘΕΣΗ.\nΑΠΛΑ ΠΡΑΜΑΤΑ. ΕΙΝΑΙ ΠΙΟ ΕΞΥΠΝΟΙ ΟΙ ΠΑΡΑΣΚΗΝΙΟΙ. ΤΑ ΦΟΡΤΩΝΟΥΜΕ ΟΛΑ ΣΤΟΝ ΜΑΥΡΟ ΚΑΙ ΤΟΝ ΒΛΑΧΟ, ΚΑΙ ΞΑΝΑ ΕΛΠΙΔΑ. ΕΙΝΑΙ ΠΟΛΥ ΜΑΛΑΚΑΣ Ο ΑΝΘΡΩΠΟΣ. ΚΑΙ ΘΕΛΕΙ ΝΑ ΠΑΡΑΜΕΙΝΕΙ ΤΕΤΟΙΟΣ. ΝΑ ΜΗΝ ΒΛΕΠΕΙ ΤΙΠΟΤΑ ΚΑΙ ΝΑ ΣΗΚΩΝΕΤΑΙ ΑΠΟ ΤΗΝ ΚΑΡΕΚΛΑ. ΚΑΝΕΙ ΜΙΑ ΜΟΡΦΗ ΑΝΤΙΣΤΑΣΗΣ ΕΚΕΙ ΠΟΥ ΤΟΝ ΠΑΙΡΝΕΙ. ΤΩΡΑ ΓΙΑΤΙ ΤΟ 60% ΤΩΝ ΓΥΝΑΙΚΩΝ ΕΙΝΑΙ ΑΓΑΜΗΤΕΣ, μάλλον είναι άσχετο θέμα.\nΓΙΑΤΙ ΤΟ ΛΕΩ ΣΑΝ ΑΕΚΤΖΗΣ; ΤΙ ΝΑΠΕΡΙΜΕΝΩ; ΑΠΟ ΤΟΝ ΔΗΜΟΣΙΟ ΥΠΑΛΛΗΛΟ ΤΗΣ ΔΑΦΝΟΣΤΕΦΑΝΩΜΕΝΗΣ ΠΟΥ ΕΞΑΦΝΑ ΕΜΑΘΕ ΜΠΑΛΑ ΑΠΟ ΤΟΝ ΒΑΛΒΕΡΔΕ ΚΑΙ ΠΗΡΕ ΤΟΝ ΖΑΡΝΤΙΜ; ΤΙ ΝΑ ΠΩ; ΟΤΙ ΟΛΟΙ ΟΙ ΕΛΛΗΝΕΣ ΕΙΝΑΙ ΓΟΥΡΟΥΝΙΑ ΣΑΝ ΤΟΝ ΧΑΠΙΑ; Ε, όχι. Υπερβολές δεν λέω. Έχω μεγάλο Αεκτζή τον Βλάχο, που πρέπει να φέρει να φέρει βαθμούς από την Κρήτη. Και πρέπει να ισορροπήσει στους στόχους με την διοίκηση. Όχι τίποτε άλλο, αλλά να μην κριθεί αποτυχημένος. Λέτε να γίνει κάτι τέτοιο;\nΑναρτήθηκε από steven στις Τετάρτη, Σεπτεμβρίου 19, 2012\nΧρηστος Χοντζεας 20 Σεπτεμβρίου, 2012 10:27\nΚαι το πιο ...σπαρακτικο που ειπε ο βλαχος ειναι το " οποιος δεν μπορει να παει σπιτι του"\nΠου να πανε βρε μαλακα; Αφου οι τελευταιοι ειναι. Δεν εχεις αλλους. Δεν ηταν επιλογες σας. Ουτε και ειναι τα βαρια συμβολαια απο τα οποια εχει απαιτησεις κανεις. Αναγκαστικα παιζουν. Νομικη απαιτηση ηταν,προκειμενου η ομαδα να συνεχισει να ειναι στην Α κατηγορια. Που να φυγουν να πανε; Αφου εξαναγκαστικαν να παρισταντουν του επαγγλεματιες. Δεν ειναι επαγγλεματιες. Εγιναν γαμπροι με το ζορι.\nΜετα; απο αυτους,θα πρεπει να βγαλεις δελτιο εσυ με τον Μαυρο και τον Κωστη για να καταβαινει η ομαδα. Τουβλο.\n"δεν τρομαξαν απο τα χρεη της ΠΑΕ" οι Βιντιαδης-Χαρις διαβαζω. Για τα 33 μιλαμε. Γιατι τα 80+ δεν μιλαμε. Εστω και αυτα ομως,δεν ειναι ικαναν να ταραξουν την ηρεμια των μεγεθων.\nΕλα ομως που τους ανησυει κατι. Οι δοσεις στηνεφορια. Το θεωρουν ανυπερβλητο εμποδιο και πρπει να γινει ειδικη ρυθμηση με το κρατος για να δινουν πλεον οχι 700 οπως σημερα αλλα περιπου 400 το μηνα.\nΔηλαδη τα μεγεθη δεν εχουν προβλημα με 33 ψωροεκατομμυρια αλλα τους τρομαζει η ιδεα της μηνιαιας καταβολης των 700 η οι τρεις δοσεις των 1.250.000 για το 44.\nπ.χ. οι ελεφαντες παρολο τον ογκο και το μεγεθος τους,παραλυουν μπροστα σε ενα ποντικι.\nΑφου τα 33 δεν τους τρομαζουν,γιατι τρομαζουν με τα 700 το μην και θελουν να γινουν 400 ωστα να απαλλαγουν απο το "βαρος των 300 χιλιαδων;.\nΕφ'οσον αυτα τα οι δοσεις στην εφορια και του αρθρου 44 ΕΙΝΑΙ ΜΕΣΑ ΣΤΑ 33 εκ, γιατι φοβουνται;\nΔεν φοβασαι το ολον και φοβασαι το μερος;\nΣαν να σε πετανε στον Αμαζονιο και να μη σκεφτεσαι ουτε τα φιδια,ουτε τα πιρανχας,ουτε τα ανακοντα και τα πουμα,αλλα σε τρομαζει η ιδεα ενος τσιμπηματος απο καποιο κουνουπι. Δεν ειναι ωρα τωρα να κανουμε πυρετο.\nΑντε ρε χαιβανια.\nobsidian conspiracy: Αν μπορω να παρεμβω,να πω οτι τον κοντο ΔΕΝ τον διωξαμε.Εφυγε. Λακισε. Την κοπανησε. Την εκανε.Πρωτος. Λουης. "Αλεκος".\nΔεν τον εδιωξε κανεις. Απλα σαν καλο ποντικι σαλταρε πρωτος απ'το καραβι.\nΕμεις, ΕΔΩ ειμαστε. ΑΥΤΟΣ ειναι απων. Ενω θα επρεπε να ειναι ΠΑΡΟΝ και να ξεμπλεξει τους κομπους που εφτιαξε με τους αλλους. Αντ'αυτου,την κοπανησε. Εγινε μπουχος. Σε αφησε με τα χρεη που δημιουργησε.Στα πεταξε στη μουρη και εφυγε. Και το χρεωνεις σε εμας;\nΚαλο το χειροκροτημα και οχι καλη η κριτικη;\nΚαλες οι σουλατσες στα επισημα,και το χαιδεμα απο τον κοσμο αλλα οταν σου ζητανε το λογο,οταν πρεπει να κανεις απολογισμο και να απολογηθεις ισως για το κακο οικονομικο χαλι,που με τις υπογραφες σου εγινε,τοτε επικαλεισαι "ψυχολογικο προβλημα" με τον κοσμο και λογο ασυμφωνιας χαρακτηρων προκαλεις διαζυγιο με αυτους που σε χειροκροτουσαν οταν σκαρφαλωνες στα καγγελα;\nΓιατι; Γιατι ειναι κοντος σε ολα. Γι'αυτο.\nobsidian conspiracy 21 Σεπτεμβρίου, 2012 00:10\nσυμφωνω παλικαρι μου. ξερεις χρηστο χοντζεα ποιος ειναι πολυ ψηλος; ο Αδαμιδης. ε-ε-ερχεται.\nΑνώνυμος 20 Σεπτεμβρίου, 2012 13:17\n@ obsidian conspiracy: πότε έριξε 4 στον γάβρο; τότε με το ριβάλντο; επίσης, πού έχεις δει εμπάθεια;\nobsidian conspiracy 21 Σεπτεμβρίου, 2012 00:09\nεχεις ασθενικη μνημη;\nΧρηστος Χοντζεας 21 Σεπτεμβρίου, 2012 09:10\nΠρος obsidian conspyracy: Γιατι οχι,εχει και μουσακι.\nΑλλωστε ζουμε στη χωρα οπου δεν ψαχνουμε για συνεργασιες αλλα για συνενοχους.\nΕδω οι σακαταμενοι, οι λειψοι ΓΑΠ και Σαμαρας εγιναν πρωθυπουργοι και κοσμος βλεπει πανω τους μεσσιανικες ικανοτητες,δεν θα εχει την δευτερη ευκαιρια του ο Σταυρακας;\nΑν και δεν τον βλεπω,αν θες την γνωμη μου.


BMW, θέλει M8 με 650 ίππους! - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/BMW, θέλει M8 με 650 ίππους!\nΜέχρι το 2016 η βαυαρική εταιρία επιθυμεί να τονώσει το σπορ ηθικό της με ένα καυτό υπεραυτοκίνητο…\nΜέχρι το 2016, οπότε και θα συμπληρωθεί ένας αιώνας ιστορίας για την BMW, οι ιθύνοντες της εταιρίας θέλουν να γιορτάσουν το γεγονός αυτό με ένα υπεραυτοκίνητο, σύμφωνα με το αμερικανικό περιοδικό Car & Driver. Η πλατφόρμα θα προέρχεται από το i8 ενώ ο κινητήρας θα είναι ένας εξελιγμένος V8 των 4,4 lt με τα διπλά τούρμπο που φοράει η τωρινή M5.\nΗ Μ8, όπως πιθανώς να ονομάζεται, θα αποδίδει περίπου 650 PS και σχεδιαστικά θα υιοθετεί στοιχεία από το πρωτότυπο M1 που είχε παρουσιαστεί πριν από μερικά χρόνια. Για να συγκρατηθεί το βάρος στα περίπου 1.200-1.300 kg θα υπάρχει εκτενής χρήση ανθρακονήματος, αλουμινίου, μαγνησίου και τιτάνιού σε διάφορα μέρη του σασί. Όσο για την τιμή υπολογίστε περίπου στα 250.000 €…


Η ΠΟΛΗ ΚΑΙ ΤΑ ΣΚΥΛΙΑ / VARGAS-LLOSA MARIO (NOBEL 2010)\nΣε μια στρατιωτική σχολή της Λίμας, η οποία λειτουργεί περίπου σαν αναμορφωτήριο, οι έφηβοι φτιάχνουν το δικό τους σύστημα κανόνων "συνενοχής", "συντροφικότητας", "τιμής". Αρκεί όμως μια κλοπή, ένας θάνατος κι ένας έρωτας για να τιναχτούν όλα στον αέρα. Το πρώτο - και για πολλούς το καλύτερο - μυθιστόρημα του Βάργκας Λιόσα, αυτό που τον έκανε διάσημο σε όλο τον κόσμο, εξακολουθεί να είναι ένα βασικό σημείο αναφοράς για τη σύγχρονη λατινοαμερικανική λογοτεχνία. Έχει μεταφραστεί σε περισσότερες από τριάντα γλώσσες αυτή είναι η δεύτερη μετάφρασή του στα ελληνικά κι ο αναγνώστης μπορεί πλέον να εκτιμήσει το έργο όπως πραγματικά του αξίζει. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)\nΞενόγλωσσος τίτλος LA CIUDAD Y LOS PERROS\nΚωδικός Πολιτείας 2250-2790\ngiovand, Κωνσταντίνος Δουτσίνης, mariosRigas\n[02/09/2014] gounaro. Δείτε όλα τα σχόλια του χρήστη


Dow Jones 29.177,05 -0,75%\nΤης Rachel Sandle\nΗ διαμάχη ανάμεσα στην Amazon και τη Microsoft για μια προσοδοφόρα σύμβαση που αφορά τον τομέα του cloud computing, κλιμακώθηκε την Πέμπτη, αφότου μία δικαστής, μπλόκαρε προσωρινά τις όποιες εργασίες της Microsoft επί τω έργω, καθώς η Amazon προσέβαλε τη σύμβαση, ισχυριζόμενη ότι την έχασε πέρσι επειδή ο πρόεδρος, Ντόναλντ Τραμπ, τρέφει κάποιου είδους μνησικακία εναντίον του CEO, Τζεφ Μπέζος.\nΗ προσωρινή εντολή εμποδίζει τη Microsoft και το Πεντάγωνο να προχωρήσουν το έργο JEDI ύψους 10 δισεκατομμυρίων δολαρίων για τη δημιουργία υποδομής cloud για τον στρατό, ανέφερε το CNBC.\nΗ διαταγή εκδόθηκε μια μέρα πριν από την ημέρα που αναμενόταν να τεθεί σε λειτουργία το δίκτυο, σύμφωνα με την Washington Post.\nΤο "πάγωμα" έρχεται μετά την απαίτηση της Amazon από δικαστή να αποσυρθεί ο Τραμπ, ο υπουργός Άμυνας, Μαρκ Έσπερ και άλλοι αξιωματούχοι, ως αιτία για το γεγονός πως η εταιρεία έχασε τη σύμβαση, τον Οκτώβριο.\nΗ Amazon ισχυρίζεται ότι έχασε τη σύμβαση επειδή ο Τραμπ είναι προσωπικά προκατειλημμένος εναντίον του Μπέζος, επειδή ο τελευταίο είναι ιδιοκτήτης της Washington Post, για την οποία ισχυρίζεται ο Τραμπ ότι δημοσιεύει αθέμιτα και αρνητικά σχόλια γι' αυτόν.\nΤόσο οι μετοχές της Amazon όσο και της Microsoft σημείωσαν απώλειες λίγο λιγότερο από 1% στο άκουσμα των ειδήσεων.\nΗ Amazon δεν απάντησε σε αίτημα για σχολιασμό από το Forbes.\nΗ Microsoft δήλωσε ότι η εταιρεία "απογοητεύεται από την πρόσθετη καθυστέρηση".\n"Έχουμε εμπιστοσύνη στο Υπουργείο Άμυνας και πιστεύουμε ότι τα γεγονότα θα δείξουν ότι διεξήγαγαν μια λεπτομερή, εμπεριστατωμένη και δίκαιη διαδικασία που προσδιόρισε ότι οι απαιτήσεις του στρατού καλύπτονταν καλύτερα από τη Microsoft", δήλωσε ο Φρανκ Σο, αντιπρόεδρος επικοινωνίας της Microsoft.\nΤο πρόγραμμ JEDI ήταν γεμάτο με διαμάχες ακόμη και πριν χάσει το Amazon. Η IBM και η Oracle, οι οποίες ήταν επίσης επιφορτισμένες με τη σύμβαση, διαμαρτυρήθηκαν στις αρχές του 2019, ότι η διαδικασία μεροληπτούσε υπέρ της Amazon. Απαντώντας σε αυτές τις ανησυχίες, ο Τραμπ σε κάποιο σημείο δήλωσε ότι θα "εξετάσει" τη διαδικασία υποβολής προσφορών, κάτι που όπως υποστηρίζει η Amazon, οδήγησε το Πεντάγωνο στο να ευνοήσει τη Microsoft.\nΤο JEDI θα παραμείνει "παγωμένο" μέχρι την επίλυση της διαφοράς με την Amazon.


Α.Σαμαράς: «Η Ιστορία γράφεται από τη θέληση των λαών να πάρουν τη μοίρα τους στα χέρια τους» | Pronews\n28/03/2021 - 14:35 | Τελευταία ενημέρωση: 28/03/2021 - 22:09\nΗ 25η Μαρτίου δεν είναι για εμάς τous Έλληνες μια απλή ιστορική επέτειος Είναι ο καθρέφτης της ψυχής μας Είναι n εξομολόγησή μας Είναι το βίωμά μας Είναι το μεγαλείο μας. Είναι τα λάθη μας. Είναι η συνείδησή μας. Είναι το φως μας .Είναι Έρωτας Ελευθερίας!\nΜεγαλείο ψυχής Ορθόδοξη πίστη αποφασιστικότητα,ατράνταχτη στρατιωτική ευφυία στο πεδίο των μαχών και n οργανωμένη από τη Φιλική Εταιρεία αντίληψη της εθνικής τους αποστολής ήταν εκείνα που οδήγησαν την Επανάσταση σε επικράτηση από το 1821 ως το 1824.\nΕτσι ήρθε το Ναβαρίνο. Μετά το Μεσολόγγι, μετά τη Χίο μετά τα Δερβενάκια μετά τις νίκες στον Μοριά και στη Ρούμελη.\nΞένες άλλωστε παρεμβάσεις υπέρ των εξεγερμένων υπήρξαν και σε άλλες μεγάλες επαναστάσεις. Οπως στην Αμερικανική όπου παρενέβησαν οι Γάλλοι πολύ πιο καθοριστικά. Αλλά αυτό δεν μείωσε τη σημασία τους.\nΗ Ιστορία γράφεται από τη θέληση των λαών να πάρουν τη μοίρα τους στα χέρια τους. Και να πραγματώσουν την Ελευθερία τους. Οσοι την πιστεύουν. Οσοι ζουν γι αυτή κι όσοι είναι έτοιμοι να πεθάνουν γι αυτή.\nΕξάλλου η Ελληνική Επανάσταση δεν ολοκληρώθηκε το 1830. Αντιθέτως από τότε και για έναν περίπου αιώνα το έθνος των Ελλήνων βρίσκεται σε μόνιμη εξέγερση εναντίον των τυράννων του. Θυμίζω ενδεικτικά τις συνεχείς μαρτυρικές επαναστάσεις των Ελλήνων στην Κρήτη μέχρι την προσάρτησή της στην Ελλάδα στη Μακεδονία στην Ηπειρο όπου έχουμε τον Βορειοπειρωτικό Αγώνα και στην Κύπρο.\nΑυτή n διαρκής Ελληνική Επανάσταση αυτοί οι ποταμοί αίματος που χύθηκαν για την Παλιγγενεσία και την εθνική ολοκλήρωση αυτοί οι αγώνες δεν πραγματοποιήθηκαν κατόπιν εντολών και κεντρικών σχεδιασμών. Εγιναν γιατί εξέφρασαν τη λαχτάρα των Ελλήνων για Ελευθερία.\nΜε τον ξεριζωμό του Ελληνισμού από τη Μικρά Ασία,την καταστροφή του 1922. Επος και δράμα δράμα και έπος αποκορύφωμα…Συνυφασμένα με τη χώρα που γέννησε και το έπος και το δράμα τη χώρα που γέννησε την Ιστορία. Τη δική μας Ελλάδα.\nΝα θυμόμαστε όμως πάντα ότι οι δύο κορυφαίες στιγμές του Ελληνισμού τα τελευταία 200 χρόνια είναι το 1821 και το 1940 .Τι κοινό έχουν; Οτι και στις δύο οι Ελληνες αποφάσισαν να πολεμήσουν για την Ελευθερία τους αν και γύρω τους όλα ήταν μαύρα. Οταν δηλαδή n λογική τούς επέβαλλε να υποταχθούν Κι όμως εκείνοι ξεσηκώθηκαν.\nΠορευόμαστε 200 χρόνια με απανωτές αναστάσεις και πτώσεις δίχως τελειωμό. Αλλά είμαστε σε διαρκή μετάληψη με τον Ερωτα Ελευθερίας ώστε να παραμένει ανέγγιχτη η ασπίδα Αθανασίας του Ελληνισμού!\nΈναν Έρωτα Ελευθερίας που δεν κάμπτεται ούτε από δεκαετίες επιβολής κρατισμού, εθνομηδενισμού, δηλητηριώδους λαϊκισμού, καθεστωτικής μοιρολατρίας,φοβικών συνδρόμων και ακαδημαϊκής ηττοπάθειας .Πού ουτε την Ιστορία μας ούτε τα σύμβολά της μπόρεσαν ποτέ να διαγράψουν…\nΚι όλα αυτά γίνονται αστείρευτη πηγή έμπνευσης για όλους εμάς σήμερα όταν οι προκλησεις γύρω μας θεριεύουν.\nΑπέναντισε αδρανείς και αντικειμενικούς εταίρους .Απέναντι σε τεράστιες γεωπολιτικές προκλησεις. Απέναντι στον οικονομικό κυκεώνα που αφήνει πίσω της η διεθνής πανδημία. Απέναντι στην ίδια την εσωτερική καχεξία μας.\nΩς Εθνος έχουμε περάσει και πολύ χειρότερα. Ως λαός έχουμε ξεπεράσει πολύ πιο δραματικές δοκιμασίες.\nΟσο τα ιδανικά του έθνους δεν υποτάσσονται σε ψευδεπίγραφα διλήμματα.\nΟσο θεωρούμε τον Πατριωτισμό αδιαπραγμάτευτο τρόπο σκέψης κι άσκησης πολιτικής.\nΟσο παραμένουμε χώρα και όχι χώρος.\nΟσο μένει ζωντανός ο Ερωτας Ελευθερίας που μας καθόρισε ως λαό και ως Εθνος.\nΑρκεί ο Ερωτας Ελευθερίας και τα Φιλελεύθερα Πατριωτικά Ιδανικά να αναβλύζουν ως η πηγή της έμπνευσής μας.\nΟ Ερωτας Ελευθερίας είναι n συλλογική Εληίδα μας και n ρίζα αυτής της Ελπίδας στα κατάβαθα της Ψυχής μας.\nΚι όποιοι ξεγράφουν τους Ελληνες όποιοι περιφρονούν την Ελλάδα ας κοιτάξουν το 1821.\nΚι ας θυμηθούν τα λόγια του Γέρου του Μωριά του Θεόδωρου Κολοκοτρώνη. Εκείνος ο πόλεμος εστάθη η ευτυχία της Πατρίδας.\nΤην οποία εμείς οι Ελληνες γνωρίζουμε πολύ καλά. Και από την όψη και από την κόψη.


ΙΣΧΥΣ (Ischys): Kατασκεύασαν συσκευή που απορροφά τις ακτίνες λέηζερ\nKατασκεύασαν συσκευή που απορροφά τις ακτίνες λέηζερ\nΑλλάζουν όλα στην μορφή των επιχειρήσεων. Φαίνεται ότι η παντοκρατορία του λέηζερ στο πεδίο της μάχης τελειώνει, αφού ομάδα φυσικών κατασκεύασαν την πρώτη αντι- λέιζερ, συσκευή που μπορεί να ακυρώσει μια εισερχόμενη ακτίνα, απορροφώντας την εντελώς! Μία εφαρμογή που θα μπορούσε να αλλάξει την μορφή των επιχειρήσεων όπως τις ξέρουμε σήμερα σε όλους τους τομείς. Η ανακάλυψη αυτή ενδέχεται να φανεί ιδιαίτερα χρήσιμη και στην οπτική υπολογιστική.\nΟι συσκευές θα μπορούσαν να λειτουργήσουν στους υπερυπολογιστές της επόμενης γενιάς. Οι υπερυπολογιστές θα κατασκευάζονται με υλικά που χρησιμοποιούν φως αντί για ηλεκτρόνια. Οι επιστήμονες οδηγήθηκαν στην ανακάλυψη ενώ προσπαθούσαν να αναπτύξουν μια θεωρία στην οποία υλικά θα μπορούσαν να χρησιμοποιηθούν ως βάση για λέιζερ. "Εργαζόμασταν πάνω σε μια θεωρία που θα μπορούσε να προβλέψει τι θα μπορούσε να χρησιμοποιηθεί για τη δημιουργία ενός λέιζερ", δήλωσε ο καθηγητής Ντάγκλας Στόουν του Πανεπιστημίου Γέηλ.\nΣτο τομέα των στρατιωτικών επιχειρήσεων π.χ. αντιαρματικές, αχρηστεύεται μια ολόκληρη γενιά όπλων όπως τα AGM-114 Hellfire, ενώ στα αντιαεροπορικά όπλα, συστήματα όπως το Rapier που χρησιμοποιεί η τουρκική Αεροπορία, φυσικά όπλα αέρος-εδάφος όπως όλες οι κατηγορίες LGB, αλλά και οι οι ειδικές επιχειρήσεις που είναι προσανατολισμένςς στην κατάδειξη στόχων με συσκευές εδάφους κλπ. Στις αεροπορικές επιχειρήσεις (τα περισσότερα όπλα σε αποστολές αέρος-εδάφους "ιππεύουν" ακτίνα λέηζερ για να κατευθυνθούν προς το στόχο, ενώ και κάποια αντιαεροπορικά χρησιμοποιούν για στοχοποίηση και αποστασιομέτρηση λέηζερ), στίς αντιαρματικές επιχειρήσεις κλπ


Η ΑΝΕΞΑΡΤΗΤΗ ΚΙΝΗΣΗ ΟΙΚΟΝΟΜΟΛΟΓΩΝ ΕΛΛΑΔΑΣ (Α.ΚΙ.Ο.Ε.) επανακαθορίζει την στά\nΗμερομηνία: 25/6/2009 Μεγέθυνση - Σμίκρυνση - Σχολιασμός\nΗ Α.ΚΙ.Ο.Ε. επανακαθορίζει την στάση της\nΠέρασε αρκετός χρόνος από τότε που συγκροτήθηκε το προεδρείο της νέας Κεντρικής Διοίκησης του Οικονομικού Επιμελητηρίου της Ελλάδας.\nΤότε είχαμε προτείνει στο προεδρείο να συμμετέχουν αναλογικά όλες οι παρατάξεις που είχαν εκλεγεί στην Κεντρική Διοίκηση.\nΠροτείναμε επίσης να συμφωνήσουμε σε ένα minimum πρόγραμμα δράσης με αιχμή προβολής και επίλυσης, σε συγκεκριμένο χρονικό διάστημα, τα χρόνια επαγγελματικά προβλήματα του κλάδου και το επιστημονικό έργο του Οικονομικού Επιμελητηρίου.\nΔυστυχώς η πρότασή μας αυτή δεν έγινε αποδεκτή.\nΔύο Παρατάξεις, η ΣΕΠ-Ο ( Συνασπισμός ) και η Πανεπιστημονική (ΚΚΕ ) αρνήθηκαν να συμμετέχουν στο προεδρείο. Η ΠΑΣΚΟ ( ΠΑΣΟΚ ) την μια μέρα ανακοίνωνε ότι θα συμμετάσχει την επόμενη τα αναιρούσε όλα. Τελικά ψήφισε για την θέση του Προέδρου τον συνάδελφο της ΔΗΚΙΟ , ενώ η ίδια αρνήθηκε να αναλάβει τις υποχρεώσεις που απέρρεαν από την εκλογική της δύναμη.\nΣτο ενδεχόμενο μη συγκρότησης του προεδρείου αναλάβαμε την θέση του Γ.Γ. προκειμένου να δοθεί προσωρινή λύση στο ΟΕΕ , με την δέσμευση όμως , ότι οι συνάδελφοι της ΔΗΚΙΟ θα συνέβαλαν αφενός στην επίλυση των προβλημάτων που απασχολούν τον κλάδο αφετέρου στην ουσιαστική παρέμβαση του ΟΕΕ στην κοινωνία.\nΣήμερα , παρά τις παροτρύνσεις μας , φθάσαμε στο σημείο να μην έχει γίνει, σχεδόν, τίποτα από αυτά που συμφωνήσαμε.\nΣτο σύνολο τους οι εκπρόσωποι των κομματικών παρατάξεων έβαλαν σε δεύτερη μοίρα τα προβλήματα των συναδέλφων και της κοινωνίας. Έδειξαν όμως ιδιαίτερο ενδιαφέρον για οτιδήποτε εξυπηρετούσε τους κομματικούς τους σχηματισμούς.\nΠροτάσεις για την ανάπτυξη πρωτοβουλιών που αφορούσαν στην προβολή κλαδικών αιτημάτων, επιστημονικών απόψεων, μελετών για θέματα που ιδιαίτερα σήμερα απασχολούν την κοινωνία μας, είτε εσκεμμένα τα κωλυσιεργούσαν, είτε τα ακύρωναν εξυπηρετώντας κομματικές επιδιώξεις.\nΕπεξεργασμένες και τεκμηριωμένες απόψεις, αποτέλεσμα επιστημονικών ομάδων που λειτούργησαν συμβουλευτικά κάτω από την εποπτεία της διοίκησης του Οικονομικού Επιμελητηρίου δεν στηρίχθηκαν.\nΤομείς της οικονομικής ζωής του τόπου μας και κλαδικά θέματα για τα οποία, το Οικονομικό Επιμελητήριο, είναι ο καθ’ ύλην αρμόδιος Φορέας δεν κρίθηκαν πεδία επιστημονικής έρευνας. ΄Οπου έγιναν κάποιες ενέργειες υποθαλφτήκαν, ώστε να μην φανεί το Ο.Ε.Ε , και να μην έχει λόγο.\nΚαι είναι «λογικό» οι ΠΑΣΚΟ , ΣΥΝΕΡΓΑΣΙΑ και ΠΑΝΕΠΙΣΤΗΜΟΝΙΚΗ να μην επιθυμούν το Ο.Ε.Ε να παρουσιάσει έργο, προτάσσοντας το κομματικό συμφέρον. Η ΔΗΚΙΟ όμως που είχε δεσμευτεί γιατί;\nΠελαγωμένη στις πολύπλευρες εξωεπιμελητηριακές δραστηριότητες έβαλε τα θέματα του Ο.Ε.Ε. σε δεύτερη και τρίτη μοίρα, αγνόησε τις δεσμεύσεις της, θεώρησε και θεωρεί δεδομένη την εμπιστοσύνη που της παρείχαμε.\nΗ Ανεξάρτητη Κίνηση Οικονομολόγων βάζοντας στο επίκεντρο τα προβλήματα του επαγγελματία οικονομολόγου και της κοινωνίας στήριξε το προεδρείο και έδωσε προσωρινή λύση. Δεν είναι όμως διατεθειμένη να συνεχίσει.\nΔεν διατίθεται να συνεχίσει να ανέχεται τις σκοπιμότητες και τα παιχνίδια των παρατάξεων , την απαράδεκτη στάση της ηγεσίας του υπουργείου Οικονομίας Οικονομικών για ζητήματα που άπτονται της επαγγελματικής ύπαρξης και υπόστασης των συναδέλφων.\nΓια το λόγο αυτό στην σύνοδο της Συνέλευσης των Αντιπροσώπων η Ανεξάρτητη Κίνηση Οικονομολόγων Ελλάδας θα επανακαθορίσει την στάση της με γνώμονα τα συμφέροντα των Οικονομολόγων και της κοινωνίας. Η ανοχή μας και η υπομονή μας έχει και τα όρια της.\nΗ ΣΥΝΤΟΝΙΣΤΙΚΗ ΕΠΙΤΡΟΠΗ ΤΗΣ ΑΝΕΞΑΡΤΗΤΗΣ ΚΙΝΗΣΗΣ ΟΙΚΟΝΟΜΟΛΟΓΩΝ ΕΛΛΑΔΑΣ\nΣχολιασμός Θέματος «Η ΑΝΕΞΑΡΤΗΤΗ ΚΙΝΗΣΗ ΟΙΚΟΝΟΜΟΛΟΓΩΝ ΕΛΛΑΔΑΣ (Α.ΚΙ.Ο.Ε.) επανακαθορίζει την στάση της»


Με σόου Μπαλοτέλι η Νις τη Μαρσέιγ! | Goal News Cy\nGOALΜε σόου Μπαλοτέλι η Νις τη Μαρσέιγ!\nΜε σόου Μπαλοτέλι η Νις τη Μαρσέιγ!\nΟι επικρίσεις εναντίον του είχαν αρχίσει πριν ακόμα υπογράψει στη Νις. Ο ίδιος -για τα δικά του δεδομένα- διατήρησε χαμηλούς τόνους, επιμένοντας ότι η απόκτησή του δεν είναι ρίσκο για τη γαλλική ομάδα και ήδη άρχισε την απόσβεση.\nΟ λόγος για τον Μάριο Μπαλοτέλι που στην πρώτη του εμφάνιση με τη νέα του ομάδα, ηγήθηκε των προσπαθειών και πετυχαίνοντας δύο γκολ την οδήγησε στη νίκη με 3-2 κόντρα στη σταθερά παραπαίουσα Μαρσέιγ, αν και οι Μασσαλοί προηγήθηκαν στα μέσα του β’ ημιχρόνου με 2-1.\nΟ Ιταλός επιθετικός άνοιξε το σκορ με πέναλτι στο 8′, αλλά οι φιλοξενούμενοι ισοφάρισαν άμεσα με γκολ του Τοβίν στο 14′. Η Νις συνέχισε να έχει την κυριαρχία και ευκαιρίες για να ξαναβρεθεί μπροστά στο σκορ, αλλά ο Γκομίς με πέναλτι (73′) κατάφερε κόντρα στη ροή του ματς να σκοράρει για την ομάδα του.\nΩστόσο, η Νις με κεφαλιά του Μπαλοτέλι στο 78′ έφτασε άμεσα στην ισοφάριση και την ανατροπή ολοκλήρωσε στο 87′ ο Σιπριάν με μακρινό σουτ, γκολ στο οποίο φέρει ευθύνη και ο τερματοφύλακας των Μασσαλών, Γιοχάν Πελέ.\n(67’ πεν. Μόουρα-90+2’ Μπέριτς)\n(2′ Καλουλού – 33′ Μάλκομ, 71′ Σερτίκ, 90′ Μενέζ)\n(15’ Ντιεντιού, 67’ Εντογέ, 75’ Τοκό-8’ Σαμαριτανό)\n(90’ Παλμιέρι-2’ Σιντιμπέ, 17’ Τραορέ, 47’ Φαμπίνιο, 71’ Γκλικ)\n(32’ Αΐτ Μπενασέρ, 88’ Νταλέ)\n(20’ Ντιαλό, 83’ Μπένγκστον-67’ Μπρεθγουέιτ)\n(18′, 45’+3′, 78′ πέν. Ερντίνκ)\n(47′ Σεντ, 93′ Πρσιτς)\n(8′ πέν., 78′ Μπαλοτέλι, 87′ Σιπριάν – 14′ Τοβίν, 73′ πέν. Γκομίς)\nΚαέν-Παρί Σεν Ζερμέν (21:45)\nΣεντ Ετιέν-Μπαστιά (18:00)


Επιστρεπτέα προκαταβολή, επιδότηση παγίων δαπανών και «Γέφυρα 2», τα κύρια όπλα στήριξης των επιχειρήσεων | ΣΥΜΒΟΥΛΟΙ ΕΠΙΧΕΙΡΗΣΕΩΝ ΜΑΡΟΥΣΙ\nΕπιστρεπτέα προκαταβολή, επιδότηση παγίων δαπανών και «Γέφυρα 2», τα κύρια όπλα στήριξης των επιχειρήσεων\nΗ “επιστρεπτέα προκαταβολή”, η επιδότηση των πάγιων δαπανών των επιχειρήσεων και το πρόγραμμα “Γέφυρα 2” για τα επιχειρηματικά δάνεια, θα αποτελέσουν τα βασικά “όπλα” για την ενίσχυση των επιχειρήσεων το επόμενο διάστημα. Αυτό δήλωσε ο υπουργός Οικονομικών Χρήστος Σταϊκούρας, εξειδικεύοντας παράλληλα (μιλώντας στο MEGA) τι θα γίνει με την αναπροσαρμογή των αντικειμενικών αξιών και τη μείωση του ΕΝΦΙΑ.\nΌπως ανέφερε, “μέχρι τις 16 Μαρτίου το κόστος των αποφάσεων που σωστά πήρε η κυβέρνηση είναι 1,2 δισ. ευρώ, εκ των οποίων τα 520 εκατ. είναι στο λιανεμπόριο. Έχουμε τη δυνατότητα με τα ταμειακά διαθέσιμα να καλύψουμε σημαντικό ποσοστό αυτών των απωλειών”.\nΣχετικά με την “επιστρεπτέα προκαταβολή” και τις επιχειρήσεις που μένουν εκτός, ο υπουργός είπε ότι “χθες καταβλήθηκε το πρώτο τμήμα της “επιστρεπτέας προκαταβολής 6”, περίπου 158 εκατ. ευρώ. Μέσα στην εβδομάδα θα γίνει και δεύτερη εκταμίευση. Θέσαμε κάποια κριτήρια για την “επιστρεπτέα προκαταβολή”, τα οποία πρέπει να τηρούνται ώστε να αποδειχτεί ότι κάποιος πλήττεται. Από όσους έκαναν αιτήσεις, 138 χιλ. επιχειρήσεις δήλωσαν τζίρο τον Ιανουάριο 2021, υψηλότερο του 2020. 188 χιλ. επιχειρήσεις δεν δήλωσαν 200 ευρώ τζίρο αναφοράς τον Ιανουάριο 2020. Όταν δίνεις 500 ευρώ του Έλληνα φορολογούμενου σε κάποιον που πρέπει να πλήττεται, πρέπει να αποδειχτεί αυτό. Θα υπάρξει και άλλη επιστρεπτέα τον Απρίλιο. Βάλαμε τον τζίρο του 2020 σε σχέση με το 2019. 194 χιλιάδες επιχειρήσεις δήλωσαν ότι πήγαν καλύτερα το 2020 σε σχέση με το 2019. Μέχρι τώρα όλες οι επιστρεπτέες πηγαίνουν με τον τζίρο. Οι πόροι δεν είναι απεριόριστοι. Έχουμε δώσει 7 δισ. σε 550 χιλιάδες επιχειρήσεις μέσω της επιστρεπτέας. Έχουμε μειώσει την προκαταβολή φόρου, έχουμε καλύψει ενοίκια. Κάνουμε ό,τι μπορούμε για να καλύψουμε μέρος της ζημιάς”.\nΓια το σχέδιο για την επιδότηση πάγιων δαπανών των επιχειρήσεων, όταν ανοίξουν, ο κ. Σταϊκούρας είπε ότι “ανεξάρτητα από τις επιλογές στο υγειονομικό πεδίο, πρέπει να είμαστε κοντά στην επιχειρηματικότητα και τον επόμενο μήνα και στην επιστροφή στην κανονικότητα. Η πρότασή μας θα είναι για να καλυφθούν οι βασικές πάγιες δαπάνες. Τις επόμενες ημέρες θα ανακοινώσουμε και το πρόγραμμα Γέφυρα για τις επιχειρήσεις. Με επιστρεπτέα προκαταβολή, πάγιες δαπάνες και Γέφυρα ερχόμαστε να βοηθήσουμε τις επιχειρήσεις”.\nΌσον αφορά στις καταβολές αποζημιώσεων στους ιδιοκτήτες ακινήτων, ο υπουργός ανέφερε πως το συγκεκριμένο μέτρο “ισχύει και τον Μάρτιο. Χτες πληρώσαμε άλλους 31.000 ιδιοκτήτες ακινήτων για τους μήνες Νοέμβριο και Δεκέμβριο. Ιδιοκτήτες που έχουν βάλει πλάτη. Έχουμε βάλει χρονοδιαγράμματα για το πώς θα πληρωθούν οι ιδιοκτήτες για τον Ιανουάριο”.\nΕρωτηθείς για την επαναφορά των χάρτινων αποδείξεων, δήλωσε πως “αυτό ήταν ένα σωστό μέτρο γιατί θέλουμε να μειώσουμε τη φοροδιαφυγή. Έχει μειωθεί η κατανάλωση, αλλά έχουν ενισχυθεί οι ηλεκτρονικές συναλλαγές. Θα πρέπει να δούμε τη μείωση της κατανάλωσης και να τη διασταυρώσουμε με την αύξηση των ηλεκτρονικών συναλλαγών”.\nΓια το ζήτημα της αναπροσαρμογής των αντικειμενικών αξιών και τη μείωση του ΕΝΦΙΑ, ο υπουργός είπε ότι “είναι μια άσκηση που θα θέλαμε να έχει ολοκληρωθεί από πέρυσι, αλλά λόγω της υγειονομικής κρίσης δεν έχει ολοκληρωθεί. Μείωση του ΕΝΦΙΑ έχουμε 22% και θέλουμε να υπάρξει περαιτέρω μείωση κατά 8%. Αυτό εξαρτάται από το πόσο θα κρατήσει η υγειονομική κρίση, αλλά και από την άσκηση των αντικειμενικών αξιών. Στόχος είναι εκεί που πραγματικά πρέπει να φορολογηθεί ακόμα περισσότερο ο πλούτος της χώρας, να φορολογηθεί. Ό,τι αποτέλεσμα προκύψει, να δοθεί στο άλλο κομμάτι της κοινωνίας που έχει πληγεί περισσότερο από τον ΕΝΦΙΑ όλα αυτά τα χρόνια. Επιδιώκουμε την άσκηση των αντικειμενικών αξιών να την τελειώσουμε φέτος”.\nΤέλος, για την ενίσχυση των πληγέντων από τον πρόσφατο σεισμό, ο κ. Σταϊκούρας σημείωσε πως “έχουμε αποδείξει ότι σε όλες αυτές τις φυσικές καταστροφές, έχουμε γρήγορα αντανακλαστικά και είμαστε κοντά στην κοινωνία για να επουλώσουμε κάποιες πληγές. Τις φυσικές καταστροφές δεν μπορείς να τις προβλέψεις, αλλά μπορείς να φτιάξεις τους κατάλληλους μηχανισμούς στην πολιτεία για να βοηθάς γρήγορα την κοινωνία. Ήδη είναι σε δημόσια διαβούλευση το σχέδιο για την κρατική αρωγή που δημιουργεί έναν καινούργιο φορέα για να συντονιστούν όλες αυτές οι ενέργειες, για να βοηθάμε σπίτια και νοικοκυριά. Υπάρχουν διάφορα υπουργεία που ενισχύουν τους πολίτες. Οι αποζημιώσεις θα δοθούν άμεσα στον βαθμό που υπάρχουν οι εκτιμήσεις από τους αρμόδιους φορείς για τη ζημιά”.


Ξενοδοχείο Hotel-Leonidas Ρέθυμνο Κρήτης - ξενοδοχεία Ρέθυμνο Κρήτη\nΔιαμονή στο Hotel-Leonidas Ξενοδοχείο - Ρέθυμνο Κρήτης!\nΞενοδοχείο - Hotel-Leonidas\nμέσα: | έξω: δεν έχουν οριστεί παροχές\nμονόκλινο (διπλό κρεβ.)\nδίκλινο (διπλό κρεβ.)\nδίκλινο (2 μονά κρεβ.)\nΤο ξενοδοχείο ΛΕΩΝΙΔΑΣ είναι ένα μικρό οικογενειακό ξενοδοχείο που βρίσκεται κοντά στο κέντρο του Ρεθύμνου και είναι ανοικτό καθόλη τη διάρκεια του έτους. Βρίσκεται μόλις 50 μέτρα από την ακτή, σε ένα μικρό παράδρομο της κεντρικής παραλιακής οδού όπου θα βρείτε όλες τις ευκολίες που χρειάζεστε για τις διακοπές σας.\nΤο κτήριο ήταν κάποτε το σπίτι της οικογένειας και σταδιακά εξελίχθηκε μετά από χρόνια στο ξενοδοχείο που βλέπετε σήμερα. Ανακαινίστηκε εκ βάθρων τό 2009, ακολουθώντας σύγχρονες αισθητικές αρχές, γεγονός που του έδωσε την δική του ασφαλή και μοναδική ταυτότητα.\nΤο ξενοδοχείο αποτελείται από 26 studios and διαμερίσματα, επιπλωμένα και με πλήρως εξοπλισμένο πολυκούζινο. Κάθε δωμάτιο ή διαμέρισμα διαθέτει λουτρό, A/C, δορυφορική τηλεόραση και μπαλκόνι.\nΤα studio μπορούν να εξυπηρετήσουν 2-3 άτομα ενώ τα διαμερίσματα είναι ιδανικά για ένα ζευγάρι που θα επιθυμούσε να έχει άνεση χώρου μέχρι και για οικογένειες με παιδιά.\nΕίσαστε ευπρόσδεκτοι να επισκεφτείτε και να ξεκουραστείτε στο γοητευτικό ξενοδοχείο ΛΕΩΝΙΔΑΣ σε μια σπιτική ατμόσφαιρα. Θα δοκιμάσετε από πρώτο χέρι την ποιότητα των υπηρεσιών μας και την ζεστασιά και ομορφιά της πόλης και των κατοίκων της.\nΠεριμένουμε να σας υποδεχτούμε!\n- Υπηρεσίες δωματίου\n- Κοινόχρηστη πρόσβαση Internet\n- Περίπτερο εφημερίδων\n- Γραμματειακές υπηρεσίες\nαπό πόλη Χανίων: 64.00 χλμ.\nαπό πόλη Ρεθύμνου: 500.00 χλμ.\nαπό πόλη Ηρακλείου: 75.00 χλμ.\nαπό πόλη Αγίου Νικολάου: 140.00 χλμ.\nαπό αεροδρόμιο Χανίων: 68.00 χλμ.\nαπό αεροδρόμιο Ηρακλείου: δεν έχει οριστεί\nαπό λιμάνι Χανίων: 65.00 χλμ.\nαπό λιμάνι Ρεθύμνου: 500.00 χλμ.\nαπό λιμάνι Ηρακλείου: 75.00 χλμ.\nαπό λιμάνι Αγίου Νικολάου: 140.00 χλμ.\nπροσανατολισμός: Ενδοχώρα Κρήτη.\nαπό παραλία: 50.00 χλμ.\nαπό Νυχτερινή διασκέδαση: 500.00 χλμ.\nαπό Στάση δημ. συγκοινωνίας: 10.00 χλμ.


ΘΙΑΚΕΣ ΑΝΑΜΟΧΛΕΥΣΕΙΣ: Η ΔΙΑΧΕΙΡΙΣΤΙΚΗ ΕΠΑΡΚΕΙΑ ΚΑΙ Η ΤΕΡAΣΤΙΑ ΣΗΜΑΣΙΑ ΤΗΣ ΓΙΑ ΤΗΝ ΙΘΑΚΗ\nΗ ΔΙΑΧΕΙΡΙΣΤΙΚΗ ΕΠΑΡΚΕΙΑ ΚΑΙ Η ΤΕΡAΣΤΙΑ ΣΗΜΑΣΙΑ ΤΗΣ ΓΙΑ ΤΗΝ ΙΘΑΚΗ\nΤελευταία ο Δήμαρχος με επιστολή του που αναρτήθηκε στο επίσημο site του Δήμου, πληροφορεί τους δημότες για την οργάνωση των υπηρεσιών του Δήμου, τη διαχειριστική επάρκεια και το χωροταξικό σχεδιασμό του νησιού.\nΕπειδή η επιστολή περιέχει τεχνικούς όρους ήταν φυσικό να δημιουργήσει απορίες:\n• Τι είναι η Διαχειριστική επάρκεια;\n• Τι είναι το Διπλογραφικό Λογιστικό Σύστημα;\n• Τι είναι χωροταξικό σχέδιο;\n• Τι πρακτικά θα ωφελήσουν τα παραπάνω το νησί μας;\nΠαρακάτω θα προσπαθήσω να εξηγήσω με όσο πιο απλό τρόπο γίνεται τις απορίες αυτές των πολιτών.\nΕίναι σε όλους γνωστό ότι η Ευρωπαϊκή Ένωση διαθέτει ένα σύνολο προγραμμάτων για τον εκσυγχρονισμό και την ανάπτυξη των λιγότερο αναπτυγμένων κρατών μελών.\nΣτο παρελθόν τα προγράμματα αυτά ονομάζονταν ΚΠΣ (Κοινοτικό Πλαίσιο Στήριξης) Το 3ο ΚΠΣ τελείωσε το 2006 και από τότε ξεκινάει μια νέα προγραμματική περίοδος έως το 2013, η οποία ονομάστηκε ΕΣΠΑ. και σημαίνει “Εθνικό Στρατηγικό Πλαίσιο Αναφοράς”, (National Strategic Reference Framework - NSRF) και δεν είναι τίποτα άλλο από την νέα προγραμματική περίοδο 2007-2013.\nΠροκειμένου τώρα ένας Οργανισμός ιδιωτικός ή Δημόσιος όπως είναι ο Δήμος, να χρηματοδοτηθεί για ένα έργο από το ΕΣΠΑ, η ΕΕ απαιτεί να έχει τη λεγόμενη «Διαχειριστική επάρκεια».\nΗ Διαχειριστική επάρκεια είναι η πιστοποίηση, ότι ένας Δήμος, ή άλλος φορέας μπορεί να αναλάβει, να διαχειριστεί και να εκτελέσει, έργα ΕΣΠΑ και γενικά, έργα χρηματοδοτούμενα από την Ευρωπαϊκή Ένωση.\nΗ πιστοποίηση διαχειριστικής επάρκειας απαιτεί συγκεκριμένη οργανωτική δομή υπηρεσιών, ώστε να εξασφαλίζονται οι βασικές λειτουργίες και να μη στηρίζεται σε υπηρεσίες άλλων φορέων όπως π.χ. ο Νομός ή η Περιφέρεια. Για παράδειγμα οι υπηρεσίες του Δήμου θα πρέπει να:\n- Προγραμματίζουν να σχεδιάζουν και να μελετούν έργα και ενέργειες.\n- Διενεργούν διαγωνισμούς φυσικού αντικειμένου\n- Ασκούν Οικονομική Διαχείριση Έργων\n- Παρακολουθούν ηλεκτρονικά τα έργα κλπ κλπ και τέλος και το σημαντικότερο να\n- Εφαρμόζουν μηχανογραφική Λογιστική και δη «Διπλογραφικό Λογιστικό Σύστημα»\nΤΟ ΠΙΣΤΟΠΟΙΗΤΙΚΟ ΔΙΑΧΕΙΡΙΣΤΙΚΗΣ ΕΠΑΡΚΕΙΑΣ ΔΗΜΟΥ ΙΘΑΚΗΣ\nΟι Ελληνικές κυβερνήσεις, με πολλά χρόνια καθυστέρησης, κατόρθωσαν τελικά να νομοθετήσουν, την εισαγωγή του Διπλογραφικού Λογιστικού Συστήματος της Γενικής και Αναλυτικής Λογιστικής στα Νομικά Πρόσωπα Δημοσίου Δικαίου και στους Οργανισμούς Τοπικής Αυτοδιοίκησης της χώρας.\nΤο σύστημα αυτό εφαρμόζεται σε παγκόσμιο επίπεδο εδώ και δεκαετίες και εξασφαλίζει κυρίως διαφάνεια στη διαχείριση και διακίνηση των κεφαλαίων ενώ έχει απεριόριστες δυνατότητες παροχής οικονομικών πληροφοριών, τόσο στους ασκούντες την Διοίκηση του οργανισμού όσο και των όποιων ενδιαφερομένων (στην προκειμένη περίπτωση, των Δημοτών).\nΓενικά το Διπλογραφικό Λογιστικό Σύστημα είναι η μέθοδος η οποία καταγράφει τις μεταβολές που επιφέρουν τα λογιστικά γεγονότα στην περιουσία ενός οργανισμού (Δημόσιου ή Ιδιωτικού), θέτοντας σε κίνηση δύο τουλάχιστον λογαριασμούς:\n• Έναν που μεταβάλλεται (+) ή (-) και\n• Έναν άλλον που αντιμεταβάλλεται με το ίδιο ακριβώς ποσό, (-) ή (+).\nΚάθε λογιστικό γεγονός καταγράφεται δισδιάστατα με ταυτόχρονη κίνηση δύο λογαριασμών, εκ των οποίων ένας χρεώνεται και ένας πιστώνεται. Δηλαδή κάθε αύξηση των στοιχείων του ενεργητικού, προκαλεί μία αντίστοιχη μείωση ενός άλλου στοιχείου του ενεργητικού ή μία αντίστοιχη αύξηση στοιχείων των υποχρεώσεων ή των ιδίων κεφαλαίων. Επίσης, κάθε μείωση στοιχείου του ενεργητικού θα προκαλεί μία αντίστοιχη αύξηση ενός άλλου στοιχείου του ενεργητικού ή μία αντίστοιχη μείωση στοιχείου των υποχρεώσεων ή των ιδίων κεφαλαίων.\nΟι αυξομειώσεις των λογαριασμών εδράζονται στην βασική μαθηματική ισότητα της Λογιστικής :\nΕΝΕΡΓΗΤΙΚΟ = ΠΑΘΗΤΙΚΟ + ΚΑΘΑΡΗ ΘΕΣΗ\nΗ εφαρμογή του συστήματος αυτού είναι εξαιρετικά δύσκολη, απαιτεί εξειδικευμένο προσωπικό και γνώση ηλεκτρονικών λογιστικών προγραμμάτων.\nΧωροταξία σημαίνει βάζω τάξη στο χώρο που ζω και δραστηριοποιούμαι.\nΚάθε κοινωνία ζει κάνοντας μια σειρά από προσαρμογές στο φυσικό περιβάλλον. Οι κυριότερες είναι δύο: Οι οικονομικές προσαρμογές όπως η χρήση των φυσικών πόρων και η δομή του παραγωγικού συστήματος, και οι κοινωνικές προσαρμογές όπως η δημογραφική κατανομή και η δομή του οικιστικού ιστού.\nΗ πεμπτουσία της Χωροταξίας είναι η συνθήκη ισορροπίας και αρμονίας στη σχέση φυσικό περιβάλλον – κοινωνικές προσαρμογές – οικονομικές προσαρμογές.\nΗ Χωροταξία είναι μαζί επιστημονικό, τεχνικό, κοινωνικό, οικονομικοπολιτικό πρόβλημα. Όπως είπαμε αποσκοπεί να βάλει τάξη στο χώρο, έτσι:\n1. Καταγράφει με λεπτομέρειες τη διαμόρφωση του χώρου, δηλαδή τη γη, τους οικισμούς, τα ρέματα, τους δρόμους, τα μονοπάτια, τα κάθε μορφής κτίσματα, κλπ κλπ.\n2. Καθορίζει τις χρήσεις γης, για Κατοικίες, Διοίκηση (δημαρχείο, αστυνομία κλπ) Βιοτεχνίες – Βιομηχανίες, εμπόριο υπηρεσίες, εκπαίδευση (σχολεία κλπ), αναψυχή (πάρκα κλπ), αθλητισμός (γήπεδα κλπ), υγεία (νοσοκομεία κλπ), περιοχές Αρχαιολογικής και Ιστορικής Σημασίας, ελεύθερες περιοχές καλλιεργειών κλπ κλπ.\n3. Προγραμματίζει και οριοθετεί ότι σχετίζεται με τη φύση, όπως εθνικοί δρυμοί, ακτές, δρόμοι, μονοπάτια, δασικές εκτάσεις, αγροτικές εκτάσεις, κλπ κλπ.\n4. Προγραμματίζει, οριοθετεί και οργανώνει ότι σχετίζεται με τον Πληθυσμό και την Κοινωνία όπως: κατοικίες, συστήματα αθλητισμού, εκπαίδευσης, υγείας, πρόνοιας, αναψυχής, οργάνωση βιομηχανικών περιοχών, ενεργειακών περιοχών (πχ. Ανεμογεννήτριες κλπ), λιμανιών μαρινών, αεροδρομίων, διατηρητέων κτιρίων, χώρους στάθμευσης αυτοκινήτων, χώρων απορριμμάτων, κλπ κλπ.\nΌπως γίνεται αντιληπτό το Χωροταξικό Σχέδιο βάζει τάξη έτσι ώστε οι κάτοικοι να ζουν αρμονικά με το περιβάλλον και τους συμπολίτες τους, πατάσσει τη γραφειοκρατία και οι συναλλαγές μεταξύ των πολιτών διευκολύνονται αλλά το σημαντικότερο επιτυγχάνεται ανάπτυξη μέσα από επενδύσεις. Κανείς σοβαρός επενδυτής δεν πρόκειται να επενδύσει σε ένα άναρχο τοπίο.\nΣυμπερασματικά θα λέγαμε ότι το χωροταξικό σχέδιο σε ένα τόπο αποτελεί Εθνικό κεφάλαιο.\nΧΩΡΟΤΑΞΙΚΟ ΣΧΕΔΙΟ ΒΟΡΕΙΟΥ ΑΙΓΑΙΟΥ. ΟΙ ΦΟΥΡΝΟΙ ΕΧΟΥΝ... Η ΙΘΑΚΗ ΟΧΙ !!!\nΤι πρακτικά θα ωφελήσουν τα παραπάνω το νησί μας;\nΗ Ιθάκη σαν Δήμος, δεν διέθετε ποτέ διαχειριστική επάρκεια.\nΟι προηγούμενοι Δημοτικοί άρχοντες δεν κατόρθωσαν ποτέ να την αποκτήσουν με αποτέλεσμα τη σχεδόν μηδενική απορρόφηση των κονδυλίων της Ε.Ε. Τα ΚΠΣ ήλθαν και παρήλθαν χωρίς να ακουμπήσουν το ταλαίπωρο νησί μας.\nΟι μελέτες των έργων σέρνονταν από γραφείο σε γραφείο από υπεύθυνο σε ανεύθυνο μανδαρίνο στις Νομαρχίες και στις Περιφέρειες (φορείς με Διαχειριστική Επάρκεια) και τα έργα γίνονταν με αφάνταστη καθυστέρηση ή δεν γίνονταν ποτέ.\nΣτο παρελθόν, προκειμένου να γίνει κάποιο έργο έπρεπε να μεσολαβήσει άλλος ενδιάμεσος φορέας, ο οποίος να διαθέτει διαχειριστική επάρκεια. Ο Δήμος λοιπόν υπέγραφε μια προγραμματική σύμβαση με την Περιφέρεια (Κεφαλονιά ή Κέρκυρα ) προκειμένου να αναλάβει ο φορέας αυτός το έργο, σε όλες του τις διαδικασίες, εκ μέρους της Ιθάκης. Έτσι όπως είπα, τα έργα καθυστερούσαν δραματικά για να μη πω ότι δεν γίνονταν καθόλου. Σαν παράδειγμα φέρνω το λιμάνι των Φρικών, με μια μελέτη που αναθεωρήθηκε εκατό φορές, το λιμάνι του Πίσω Αετού , το βιολογικό κλπ κλπ.\nΤώρα με τη Διαχειριστική Επάρκεια θα μπορούν οι υπηρεσίες του Δήμου να συντάσσουν τις μελέτες, να τις υποβάλλουν στις αρμόδιες υπηρεσίες του ΕΣΠΑ και έτσι τα έργα να χρηματοδοτούνται και να πραγματοποιούνται χωρίς τη μεσολάβηση τρίτων.\nΌπως μας ενημέρωσαν οι τεχνικές υπηρεσίες του Δήμου, μέχρι στιγμής έχουν συνταχθεί και θα υποβληθούν άμεσα οι εξής μελέτες:\n1. Κέντρο Μέριμνας Ευπαθών Κοινωνικών Ομάδων (1.200.000 €. για πιο γρήγορα μπήκε και στον προϋπολογισμό).\n2. Αναβάθμιση του Κέντρου Υγείας (420.000 €)\n3. Αντικατάσταση δικτύου Ύδρευσης Δήμου Ιθάκης ( 2.603.473 €)\n4. Προμήθεια 5 προκατασκευασμένων δεξαμενών ύδατος (300.000 €)\nΤο διπλογραφικό λογιστικό σύστημα εξασφαλίζει πλήρη διαφάνεια μέχρι και ένα Ευρώ και το σημαντικότερο είναι ότι οι Θιακοί θα μπορούν πλέον να γνωρίζουν πως ο Δήμος διαχειρίζεται τα χρήματα τους. Κάθε μήνα, μέσα από το πρόγραμμα «Διαύγεια», θα γίνεται γνωστό ποια είναι τα διαθέσιμα και τα κεφάλαια του Δήμου. Έτσι πολύ δύσκολα θα μπορούσε κανείς να προβεί σε ατασθαλίες και αν γίνονταν κάτι τέτοιο, εύκολα θα μπορούσε να ελεγχθεί.\nΣτο παρελθόν δεν υπήρχαν καν παραστατικά εσόδων-εξόδων και οι κινήσεις στο ταμείο, γίνονταν με σημειώσεις σε πρόχειρα χαρτιά και βιβλία. Έτσι υπήρχε αδιαφάνεια και σε κάποιους δίνονταν η δυνατότητα να προβαίνουν σε διαχειριστικές ή άλλες ατασθαλίες όπως για παράδειγμα το παίξιμο στο χρηματιστήριο των χρημάτων του κληροδοτήματος Συρμή.\nΤα παραπάνω για να επιτευχθούν απαίτησαν μια καλή οργάνωση των υπηρεσιών του Δήμου. Σήμερα οι υπηρεσίες δουλεύουν πολύ καλά και δεν έχουν σύγκριση με το παρελθόν. Ο πολίτης εξυπηρετείται αξιόπιστα και γρήγορα, για παράδειγμα, ένα πιστοποιητικό οικογενειακής κατάστασης όχι μόνο εκδίδεται άμεσα μέσα σε λίγα λεπτά αλλά στέλνεται και εκτός Ιθάκης και μάλιστα με courier.\nΤο χωροταξικό σχέδιο τώρα, θα συμβάλει στην αρμονική συναλλαγή αλλά και συνύπαρξη των πολιτών, θα διευκολύνει αφάνταστα τις μεταξύ τους οικονομικές δοσοληψίες και θα πατάξει το τέρας της γραφειοκρατίας. Και για να γίνει περισσότερο αντιληπτό δίνω δύο παραδείγματα:\n- Ο κάθε πολίτης θα γνωρίζει ότι στο τάδε σημείο μπορεί να οικοδομήσει το σπίτι του ή να στήσει την επιχείρησή του και δεν θα χρειάζονται πλέον οι άπειρες άδειες από άπειρες υπηρεσίες. (Π.χ. η ιστορία με τις τα σκίαστρα που ακόμα εκκρεμεί και δεν γνωρίζει κανείς πως το θέμα αυτό μπορεί να λυθεί).\n- Τα μονοπάτια και οι δρόμοι θα είναι καθορισμένα και δεν θα σέρνουν δημοτικούς συμβούλους στα δικαστήρια γιατί ξελόγκωσαν το τάδε μονοπάτι, ούτε κανένας θα μπορεί να κλείσει ένα μονοπάτι ή ένα ρέμα με απίστευτες, καμιά φορά, συνέπειες (π.χ. κατολίσθηση στον Πλατρειθιά)\nΤο σημαντικότερο όμως είναι ότι, η ύπαρξη του χωροταξικού θα προσελκύσει επενδυτές που με τη σειρά τους θα συμβάλουν στην οικονομική ανάπτυξη του νησιού, θα βρουν δουλειά οι νέοι και ο κόσμος θα έχει κίνητρα να μείνει στο νησί μας.\nΚαταλήγουμε λοιπόν λέγοντας, ότι τα παραπάνω αποτελούν ένα τεράστιο κεφάλαιο για την Ιθάκη και παράδειγμα για εφαρμογή και σε άλλους μικρούς Δήμους της χώρας.\nΈτσι λοιπόν ο, κατά κάποιους συμπατριώτες μας, «φοροφυγάς», ο «απατεώνας», ο «εγκληματίας», ο «αυταρχικός», ο «παλαβός» Γιάνναρος κατόρθωσε αν μη τι άλλο να κάνει αυτό που στο παρελθόν δεν έγινε ποτέ:\nΈβαλε τις βάσεις της ανάπτυξης αυτού του τόπου.\nΤα παραπάνω δεν σημαίνουν ότι έπαψα να κρίνω το Δήμαρχο και σε καμία περίπτωση δεν ανακαλώ όσα κατά καιρούς του έχω καταμαρτυρήσει. Αντίθετα θα εξακολουθήσω να κρίνω αυστηρότατα, τα έργα του και τη συμπεριφορά του απέναντι στον τόπο(τα προσωπικά του ουδόλως με απασχολούν).\nΠοτέ δεν θα πάψω να επισημαίνω τα λάθη, τις παραλείψεις και τα ατοπήματα του Δήμαρχου. Πάντα σε μια προσπάθεια βελτίωσης των πραγμάτων για το όφελος αυτού του νησιού.\n`Η άποψή μου μάλιστα για την αναβολή του χωροταξικού κάτω από τις σημερινές δύσκολες οικονομικές συνθήκες εξακολουθεί να ισχύει.\nΤέλος πρέπει να παρατηρήσω ότι τα παραπάνω επιτεύγματα ναι μεν κεφαλαιώδη όμως δεν είναι χειροπιαστά. Οι περισσότεροι από τους συμπολίτες μας δεν τα καταλαβαίνουν. Θέλουν να δουν κάτι από τα εξαγγελθέντα από το Δήμαρχο έργα να γίνεται πραγματικότητα.\nΑς ελπίσουμε λοιπόν ότι μέσα στο χρόνο που απόμεινε στο Δήμαρχο θα πραγματοποιήσει τουλάχιστον ένα από τα «μεγάλα» έργα που υποσχέθηκε στη αρχή. Βέβαια οι καιροί είναι εξαιρετικά δύσκολοι για να μη πούμε ότι δεν προσφέρονται για μεγάλα έργα, όμως ένα τουλάχιστον (π.χ. ο ξενώνας ηλικιωμένων, το λιμάνι των φρικών κλπ) θα μπορούσε να πραγματοποιηθεί.\nPosted by Dimos Syrmis at 7:56 μ.μ.\nΗ ΔΙΑΧΕΙΡΙΣΤΙΚΗ ΕΠΑΡΚΕΙΑ ΚΑΙ Η ΤΕΡAΣΤΙΑ ΣΗΜΑΣΙΑ ΤΗ...


Η αδήλωτη εργασία μειώθηκε από το 20% στο 8,9%, υποστήριξε από το ΣΕΠΕ ο Αλ. Τσίπρας\n🕔13/06/2019 - 18:28\n«Είχαμε 110.000 προσλήψεις από την αρχή της χρονιάς» είπε, ακόμη ο πρωθυπουργός\nΕπίσκεψη στο Σώμα Επιθεωρητών Εργασίας πραγματοποίησε το μεσημέρι της Τετάρτης 13 Ιουνίου ο πρωθυπουργός, Αλ. Τσίπρας, ο οποίος συνοδευόταν από την εκπρόσωπο του ΣΥΡΙΖΑ και υπουργό Εργασίας, Έφη Αχτσιόγλου, τον υφυπουργός Εργασίας και υποψήφιο βουλευτή Πρέβεζας, Κώστα Μπάρκα, καθώς και από τον Νάσο Ηλιόπουλο ο οποίος έχει διατελέσει επικεφαλής του ΣΕΠΕ. Μεταξύ άλλων, ο κ. Τσίπρας υποστήριξε ότι επί κυβέρνησης ΣΥΡΙΖΑ «η αδήλωτη εργασία μειώθηκε από το 20% στο 8,9%», ενώ επέκρινε τη ΝΔ και τον Κ. Μητσοτάκη για τις θέσεις τους στα εργασιακά.\nΑναλυτικά, στις δηλώσεις που έκανε κατά την επίσκεψή του ο κ. Τσίπρας είπε πως «αποτελεί κοινωνική ανάγκη και εθνικό στόχο η δημιουργία νέων ποιοτικών θέσεων εργασίας με αυξημένους μισθούς» ενώ απευθυνόμενος προς τους υπαλλήλους του Σώματος, είπε: «Σήμερα επέλεξα να βρίσκομαι μαζί με όσους δίνουν την καθημερινή μάχη για να επανέλθει η κανονικότητα και η αξιοπρέπεια στους χώρους δουλειάς. Θέλω λοιπόν πρώτα από όλα να σας ευχαριστήσω για όλα όσα κάνατε και κάνετε για να βάλετε ένα τέλος στην ανομία και στα άβατα της εργοδοτικής αυθαιρεσίας».\nΟ κ. Τσίπρας σημείωσε ότι μέσα από την δράση του ΣΕΠΕ οι εργαζόμενοι αισθάνονται ότι υπάρχει νόμος και ότι μπορούν να διεκδικούν τα δικαιώματά τους. Αναφέρθηκε στο ΣΕΠΕ λέγοντας ότι η παρούσα κυβέρνηση το παρέλαβε υποστελεχωμένο και σχεδόν αδρανοποιημένο: «Παραλάβαμε ένα Σώμα με σοβαρές ελλείψεις και σήμερα έχουμε αυξήσει το δυναμικό του κατά 35%». Δήλωσε, επίσης, ότι θα συνεχίσει η ενίσχυση του ΣΕΠΕ θα γίνουν άμεσα 150 προσλήψεις και παράλληλα ανακοίνωσε ότι «προχωράμε σε προσλήψεις για πρώτη φορά μετά από 19 χρόνια επιθεωρητών υγείας και ασφάλειας. Γιατί για εμάς η ασφάλεια είναι στοιχείο δημοκρατίας και η ασφάλεια στην εργασία βασικός μας στόχος».\nΟ πρωθυπουργός τόνισε ότι υπάρχουν δύο αντιλήψεις για το πώς θα βγούμε από τη κρίση και προσέθεσε: «Η άποψη που εκφράζουμε εμείς είναι ότι η συλλογική πρόοδος, η ανάπτυξη και προκοπή προϋποθέτει την ενίσχυση των αμοιβών, τη μείωση της ανεργίας, ποιοτικές δουλειές, και προϋποθέτει επίσης την τήρηση της εργασιακής νομοθεσίας. Η άλλη αντίληψη είναι προκειμένου να έχουμε ανάπτυξη να μειώσουμε το μισθολογικό κόστος και να κάνουμε τα στραβά μάτια στην παραβατικότητα. Εκτός από ιδεολογικό πρόσημο οι δύο αυτές αντιλήψεις δείχνουν και ποια Ελλάδα θέλουμε. Η παραβατικότητα δεν είναι φιλική στην επιχειρηματικότητα, δείχνει την παλιά Ελλάδα που αφήσαμε πίσω. Δημιουργεί άνισες συνθήκες ανταγωνισμού ανάμεσα στους ίδιους τους επιχειρηματίες...».\nΑκόμη, αναφέρθηκε στην συνάντηση του Κυριάκου Μητσοτάκη με επιχειρηματίες από τον χώρο του τουρισμού στην Κω, και στο σχετικό video που διέρρευσε στο διαδίκτυο: «Είδα σε μία συνάντηση που είχε ο αρχηγός της αξιωματικής αντιπολίτευσης έναν από τους επιχειρηματίες να του ζητά να αλλάξει η κείμενη νομοθεσία σε ό,τι αφορά το πενθήμερο και το οκτάωρο. Έλεγε μάλιστα μετ΄ επιτάσεως ‘όχι έξι μέρες εργασίας επτά ημέρες’. Το δεύτερο αίτημα του επιχειρηματία ήταν το αίτημα ‘να τελειώνουμε με τους εκβιαστικούς ελέγχους του Σώματος Επιθεώρησης Εργασίας’. Γιατί όμως είναι εκβιασμός να ζητείται από όλους να δίδουν τα δικαιώματα που ορίζει ο νόμος στους εργαζομένους; Ο πρόεδρος της ΝΔ, έκλεισε χωρίς να απαντήσει ευθέως σε αυτά που έλεγε ο επιχειρηματίας, αλλά με το μήνυμα ότι θέλει να είναι οδοστρωτήρας για τα εμπόδια μπροστά στην επιχειρηματικότητα. Δεν είναι εμπόδιο στην επιχειρηματικότητα το να τηρείται ο νόμος, να τηρείται το οκτάωρο και το πενθήμερο. Η προστασία των εργασιακών δικαιωμάτων αποτελεί ταυτόχρονα αναπτυξιακό μοχλό και προώθηση της υγιούς επιχειρηματικότητας. Η επόμενη μέρα για την χώρα δεν περνάει λοιπόν μέσα από την απορρύθμιση της αγοράς εργασίας και την αντίληψη του να αφήσουμε τους εργαζόμενους να τα βγάλουν πέρα μόνοι τους με τους εργοδότες και το κράτος σε ρόλο θεατή».\n«110.000 προσλήψεις από την αρχή της χρονιάς»\nΣυνεχίζοντας, ο κ. Τσίπρας ανέφερε ότι «αυτά που φωτογραφίζουν το δικό μας μοντέλο ανάπτυξης και λειτουργίας της κοινωνίας πρέπει να έλθουν και να στοιχηθούν με τις σημαντικές επιτυχίες όπως η αύξηση του κατώτατου μισθού». Τόνισε, επίσης, πως «η αύξηση του κατώτατου μισθού τηρείται σχεδόν καθολικά. Επίσης αντίθετα από ό,τι προέβλεπαν κάποιοι, δεν έχει δημιουργήσει προβλήματα στην ανταγωνιστικότητα. Είχαμε 110.000 προσλήψεις από την αρχή της χρονιάς, και ο ρυθμός μείωσης της ανεργίας συνεχίζεται. Έχουμε καλύψει 380 χιλιάδες από το ένα εκατομμύριο θέσεις εργασίας που χάθηκαν την περίοδο 2010-2014. Έχουμε φθάσει να καλύψουμε περίπου το μισό από ό,τι χάσαμε».\nΑκόμη, αποδοκίμασε την άποψη της ηγεσίας της ΝΔ ότι η αγορά εργασίας μπορεί να αυτορυθμίζεται. Αναφέρθηκε στη δήλωση του Κυριάκου Μητσοτάκη ότι οι εργοδότες και οι εργαζόμενοι μπορούν να συναποφασίζουν και προσέθεσε: «Είναι μία ωραία ιδέα, μόνο που οι όροι της συναπόφασης όταν η ανεργία είναι στο 19% δεν είναι ισότιμοι».\nΣώμα Επιθεωρητών Εργασίας Τσίπρας ΣΕΠΕ ανεργία θέσεις εργασίας αδήλωτη εργασία εργασιακά Μητσοτάκης ΝΔ


«Bahar»: Ήρθε η ώρα για την Μπαχάρ και την Εφσούν\nΔημοσίευση 29 Απριλίου 2017, 08:01 / Ανανεώθηκε 28 Απριλίου 2017, 19:02\nBahar: Περιλήψεις επεισοδίων για την εβδομάδα 2 -25 .5.17 (Δευτέρα έως Παρασκευή) στις 08:00\nΉρθε η ώρα για την Μπαχάρ και την Εφσούν να ζήσουν τη μεγάλη αντιπαράθεση τους. Μετά από αυτή την αντιπαράθεση, η ζωή τους δεν θα είναι η ίδια όπως στο παρελθόν. Η Μπαχάρ αποφασίζει να ζήσει στο αρχοντικό ενώ η Εφσούν καταστρώνει νέα σχέδια για να καταφέρει να επιστρέψει στο αρχοντικό...\nΤο αδιανόητο σχέδιο της Εφσούν έρχεται στο προσκήνιο με απρόσμενο τρόπο. Ωστόσο, αυτή η λεπτομέρεια δεν είναι ικανή να αλλάξει γνώμη στην Εφσούν και να την αποτρέψει από την απόφασή της να επιστρέψει στο αρχοντικό με κάθε κόστος. Η Εφσούν είναι αποφασισμένη να πάρει πίσω τη ζωή, που έχει χάσει. Ο Σαλίχ και η Σουλτάν δεν θα την αφήσουν μόνη της σε αυτόν τον δρόμο, που έχει χαράξει…\nΗ Μπαχάρ προσπαθεί να βοηθήσει τον Ατές σχετικά με τον γιο του αλλά δεν ξέρει ποια είναι η δική της θέση σε αυτή τη νέα πραγματικότητα. Ο Μεχμέτ - Εμίρ παίρνει μια απροσδόκητη απόφαση, που θα επηρεάσει τις ζωές όλων. Ενώ το αρχοντικό βρίσκεται στη σκιά της παρούσας απόφασης, ο Αρντά αγωνίζεται να σωθεί από τον ιστό, που του έχουν στήσει…\nΗ Εφσούν έχει στριμώξει άσχημα τον Αρντά. Ο Αρντά δεν έχει άλλη λύση εκτός από το να παντρευτεί την Εφσούν, έτσι αποδέχεται αυτή την πρότασή της. Η Χούλγια μαθαίνει ότι υπάρχει ένα κορίτσι στη ζωή Αρντά και επιμένει να τη γνωρίσει…\nH Μπαχάρ περνάει δύσκολες ώρες καθώς η σχέση της με τον Ατές δοκιμάζεται και συνειδητοποιεί ότι μόνο κοντά στη βιολογική της οικογένεια μπορεί να βρει παρηγοριά. Η Εφσούν είναι πολύ κοντά στο να αποκτήσει ό,τι θέλει. Ο Αρντά θα αναλάβει την εταιρία και εκείνη θα επιστρέψει στο αρχοντικό, πιο δυνατή από ποτέ. Η Χούλγια εντοπίζει τα στοιχεία της κοπέλας, που ο Αρντά κρατάει κρυφή από όλους..\nΗ διεύθυνση, που έχει η Χούλγια για να βρει την κοπέλα του Αρντά, είναι λανθασμένη. Η Χούλγια βρίσκεται μπροστά στη Ζεϊνέπ και της καταστρέφει τη ζωή. Η Μπαχάρ και η Χούλγια δεν έχουν ιδέα για την καταστροφή, που τις περιμένει καθώς πλέον η Εφσούν είναι μια αληθινή Αταχάν. Όταν μαθαίνουν την αλήθεια και οι δυο βιώνουν το μεγαλύτερο σοκ της ζωής τους. Από αυτό το σημείο και μετά, τίποτα δεν θα είναι πια ίδιο…\n*** Τη Δευτέρα 1/5 (Πρωτομαγιά) η σειρά δεν θα μεταδοθεί.


8 Αυγούστου 2020 | Γιώργος Παπαδημητρίου\nΠαίζουν: Ντάστιν Χόφμαν, Σούζαν Τζορτζ\n-I don’t know my way home…\n-That’s OK, I don’t either...\nΕν αρχή ην ο τίτλος. Κι αν τυχόν διαισθάνεστε μια αναντιστοιχία μεταξύ του πρωτότυπου τίτλου Straw Dogs και της ελληνικής απόδοσης του Αδέσποτα σκυλιά, ορθώς την διαισθάνεστε. Διότι το “Straw Dogs” μεταφράζεται κανονικά ως «Αχυρένια σκυλιά», με τον τίτλο να παραπέμπει στη φιλοσοφία του Κινέζου φιλοσόφου Λάο Τσε, και πιο συγκεκριμένα σε ένα εδάφιο του διάσημου έργου Τάο Τε Τσινγκ, το οποίο θεωρείται ως καταστατική πράξη γέννησης του Ταοϊσμού.\n«Ο Ουρανός και η Γη είναι άσπλαχνοι και ανηλεείς, χειρίζονται τα μυριάδες πλάσματα σαν αχυρένια σκυλιά. Ο Σοφός είναι άσπλαχνος και ανηλεής, χειρίζεται τα μυριάδες πλάσματα σαν αχυρένια σκυλιά.» Ο δε όρος «αχυρένια σκυλιά» δεν είναι κάποιος ταοϊστικός νεολογισμός, αλλά μια έννοια που διατρέχει την κινεζική φιλοσοφία ανά τους αιώνες, καθώς σχετίζεται με τα ομοιώματα που χρησιμοποιούνταν σε θρησκευτικού τύπου τελετουργίες, ως συμβολικά θύματα προς εξευμενισμό και εξιλέωση των θεών.\nΟυδεμία έκπληξη περί του τίτλου, αν το καλοσκεφτούμε, καθώς ο Σαμ Πέκινπα, ίσως ο μεγαλύτερος outsider και απόκληρος του Χόλιγουντ, δεν υπήρξε ποτέ ιδιαίτερα αισιόδοξος. Ούτε ως προς την τελική έκβαση των πραγμάτων και την πολυπόθητη λύτρωση, ούτε αναφορικά με την ανθρώπινη φύση, την οποία ανέκαθεν θεωρούσε έρμαιο και καρυδότσουφλο δυνάμεων και συνθηκών που την υπερβαίνουν.\nΚινούμενος στα πρότυπα της αρχαίας ελληνικής τραγωδίας, αποστερώντας όμως τους ήρωές από το αποκούμπι της -έστω μερικής- κάθαρσης, ο Πέκινπα τοποθετεί διαρκώς τους ήρωές του σε ένα κόσμο εχθρικό και ανοίκειο, στον οποίο νιώθουν συνεχώς «ξένοι» και αμυνόμενοι. Ο δε περιβάλλων χώρος δεν είναι ποτέ προστατευτικός, γαλήνιος ή απάνεμος. Αντιθέτως, είναι μονίμως εχθρικός, ένα σταθερό πεδίο σύγκρουσης, όπου οι επιλογές είναι μονάχα δύο: η άνιση μάχη, που καταλήγει σε κάποιου είδους αφανισμό (ενίοτε βιολογικό, ενίοτε εσωτερικό – συμβολικό) ή ο συμβιβασμός. Μαντέψτε, λοιπόν, σε ποιον από τους δύο δρόμους καθοδηγεί ο Πέκινπα τους ήρωές του…\nΤο Straw Dogs αποτελεί μεταφορά του μυθιστορήματος The Siege of the Trencher Farm («Η πολιορκία της φάρμας των Τρέντσερ», ελληνιστί), το οποίο γράφτηκε το 1969, δύο χρόνια νωρίτερα από την ταινία δηλαδή, από τον Σκωτσέζο συγγραφέα Γκόρντον Γουίλιαμς. Ο Πέκινπα αλλάζει ελαφρώς την πλοκή του βιβλίου, με ορισμένες μεταβολές που φαντάζουν δευτερεύουσες να ενδύονται με ισχυρό συμβολικό περιεχόμενο. Ο πρωταγωνιστής (που τον υποδύεται ο Ντάστιν Χόφμαν) δεν ονομάζεται πλέον Τζορτζ, αλλά Ντέιβιντ, ενώ αντί για ακαδημαϊκός της αγγλικής γλώσσας, εργάζεται ως θεωρητικός μαθηματικός.\nΑπό τη μια, λοιπόν, το όνομα Ντέιβιντ παραπέμπει εμφατικά στη βιβλική μάχη του Δαβίδ εναντίον του Γολιάθ, ενώ το επάγγελμα του μαθηματικού λειτουργεί ως άτυπος προπομπός του μεγαλύτερου όπλου που διαθέτει αυτός ο Δαβίδ απέναντι στον Γολιάθ και την αγέλη του (οι οποίοι εν τέλει είναι και τα «αχυρένια σκυλιά» του τίτλου): την επιστράτευση της λογικής την ώρα της κρίσης, την υπεροχή του μυαλού έναντι του σώματος τη στιγμή της τελικής μονομαχίας. Αυτός ακριβώς ο θρίαμβος του ορθολογισμού ενός αστού διανοούμενου, που αποκρυσταλλώνεται μέσα από ένα κρεσέντο «έξυπνης» βίας, απέναντι στην ωμή και ακατέργαστη επιθετικότητα των άξεστων χωρικών, είναι ένα από τα σημεία που ξεσήκωσαν τεράστια πολεμική εναντίον της ταινίας, με τον Πέκινπα να κατηγορείται (βλακωδέστατα, αλλά θα επανέλθουμε σε αυτό λίγο αργότερα) ως ελιτιστής και προβοκάτορας.\nΠιάνοντας το νήμα από την αρχή, η δράση της ταινίας τοποθετείται σε ένα χωριό της Κορνουάλης, στην Αγγλία, όπου ο μικροκαμωμένος διοπτροφόρος διανοούμενος Ντέιβιντ Σάμνερ και η σύζυγός του Έιμι (Σούζαν Τζορτζ) έχουν εγκατασταθεί προσωρινά, μετακομίζοντας από τις ΗΠΑ. Ο Ντέιβιντ εκφράζει συνεχώς την απόλυτη ανάγκη του για ηρεμία, προκειμένου να συγκεντρωθεί στην εργασία του, μια ηρεμία την οποία αδυνατεί να βρει στην ταραχώδη πατρίδα του, όπου κυριαρχούν οι εντάσεις, οι διαδηλώσεις και οι απεργίες. Γι’ αυτό τον λόγο (ίσως και όχι μόνο για αυτόν, καθώς υπονοείται ευθύς εξαρχής μια υποδόρια ένταση στη σχέση του ανδρόγυνου), το ζεύγος αποφασίζει να μείνει για ένα χρόνο στον τόπο καταγωγής της Έιμι.\nΗ γαλήνη, όμως, φαντάζει από την πρώτη κιόλας στιγμή πέρα για πέρα ανέφικτη, καθώς κυοφορείται σχεδόν αυτόματα ένα κλίμα υπόκωφης και συγκεκαλυμμένης βίας. Η επικοινωνία ανάμεσα σε δύο κόσμους ολότελα διαφορετικούς είναι αδύνατη, μπλοκαρισμένη και χαμένη μέσα στην πηχτή πάχνη που καλύπτει την ομιχλώδη Κορνουάλη. Ο Ντέιβιντ, αντίθετα με τα όσα υποστηρίζουν οι βιαστικοί πολέμιοι του Πέκινπα, δεν σκιαγραφείται με διόλου κολακευτικά χρώματα σε αντιδιαστολή με τους ντόπιους νταήδες.\nΕγκλωβισμένος σε μια βαθιά ευνουχιστική συνθήκη, αδιανόητα εκνευρισμένος από το γεγονός ότι δεν βρίσκει τρόπο να διοχετεύσει την ανωτερότητα την οποία νιώθει απέναντι στους επαρχιώτες – αντιπάλους, με την ταυτότητα και τον ανδρισμό του να πλήττονται σε καθημερινή βάση, ξεσπά στη σύζυγό του, την οποία φροντίζει να υποτιμά διαρκώς. Ο Ντέιβιντ είναι ένας από τους δύο φορείς μιας σύγκρουσης, την οποία ο φύσει και θέσει πεσιμιστής Πέκινπα θεωρεί προδιαγεγραμμένη, περίπου σαν αυτό-εκπληρούμενη προφητεία.\nΗ αγέλη των «αχυρένιων σκυλιών» θα οσμιστεί την αίσθηση αδυναμίας και τον φόβο του Ντέιβιντ και θα αρχίσει να σφίγγει τον κλοιό γύρω του, μέσα από προειδοποιητικές πράξεις βίας που θα οδηγήσουν σε μια ραγδαία κλιμάκωση. Αποκορύφωμα της ασκούμενης βίας, αλλά και της αίσθησης αφόρητης αμηχανίας στην οποία μας υποβάλλει η ταινία, είναι η διάσημη σκηνή βιασμού της Έιμι, η οποία είχε ξεσηκώσει θύελλα αντιδράσεων την εποχή που προβλήθηκε η ταινία στις αίθουσες.\nΟ Πέκινπα, ενώ μας προετοιμάζει για μια αναμφισβήτητη επιβολή σωματικής εξουσίας, με σαφή όρια μεταξύ θύτη και θύματος (άρα και με σαφή αντανάκλαση ηθικού και συναισθηματικού φορτίου στα μάτια μας), μεταπηδά αιφνιδίως σε μια αίσθηση βασανιστικού διφορούμενου. Διότι είναι σχεδόν αδύνατον να αποφανθεί κανείς με βεβαιότητα περί του κατά πόσο η Έιμι συναινεί σιωπηλά ή απολαμβάνει ένοχα την επίθεση που δέχεται.\nΟ Πέκινπα, έχοντας φροντίσει να παρασύρει τόσο εμάς όσο και όλους τους χαρακτήρες του, σε βαλτώδη και βαθιά νερά, καθιστά ξεκάθαρο ότι δεν υπάρχει σημείο επιστροφής, αφήνοντας μια διαπεραστική κραυγή απαισιοδοξίας για τον ίδιο τον ανθρώπινο πολιτισμό.\nΗ άγρια αυτή κατηφόρα θα κορυφωθεί σε ένα ντελιριακό ξεκαθάρισμα λογαριασμών, σε ένα ντεμαράζ μαχών μιας πολιορκίας, χορογραφημένης σε ρυθμική και τονική εντέλεια. Ο Ντέιβιντ αποκτά βιβλική – επική υπόσταση, κινούμενος μεταξύ του Δαβίδ και του Οδυσσέα που ξεπαστρεύει έναν προς έναν τους μνηστήρες που επιβουλεύονται την ιδιοκτησία και τη σύζυγό του.\nΕνεργοποιώντας κάθε ικμάδα του μυαλού του, μετατρέπει τον χώρο και τα αντικείμενα σε θανάσιμα όπλα και ξεσπά με λύσσα και μανία στους εχθρούς του, βρίσκοντας επιτέλους τον τρόπο να διατρανώσει την υπεροχή του. Γίνεται, επιτέλους, ο «Σοφός» του Λάο Τσε που φέρεται στα «μυριάδες πλάσματα» σαν «αχυρένια σκυλιά».\nΌπως δηλώσαμε, όμως, ευθύς εξαρχής, οι πεκινπαϊκές τραγωδίες είναι ημιτελείς, ακρωτηριασμένες και λειψές. Διότι τους λείπει η κάθαρση. Τέσσερα μόλις χρόνια μετά τον Πρωτάρη, ο Χόφμαν φιγουράρει σε ένα ακόμη τελικό πλάνο αβάσταχτης αβεβαιότητας και δυσοίωνου μέλλοντος. Το μόνο που έχει απομείνει είναι η ομίχλη και το σκοτάδι και ο δρόμος για το σπίτι είναι πλέον όχι απλώς μακρινός, αλλά πέρα για πέρα άγνωστος…


Mετά τον Τρίτο Παγκόσμιο Πόλεμο θα χρησιμοποιηθούν οι Έλληνες για να διαδώσουν το Ευαγγέλιο σε όλο τον κόσμο - Άγιος Πατροκοσμάς\nΑρχικήBlogΔημήτριος ΠαναγόπουλοςMετά τον Τρίτο Παγκόσμιο Πόλεμο θα χρησιμοποιηθούν οι Έλληνες για να διαδώσουν το Ευαγγέλιο σε...\nΔιαβάστε το 66ο κεφάλαιο του Προφήτη Ησαϊα, ο οποίος γράφει αυτό που σας λέω τώρα.\nΚατά την τελευταία αυτή εκκαθάριση, θα καθαριστούν μόνο τα ξερά και θα μείνουν μόνο τα χλωρά… τουλάχιστον στην Ελλάδα.\nΌλοι θα καθαριστούν, θα πάνε στην θέση τους. Θα αδειάσει η πατρίδα μας από όλα τα φρούτα… μα κομμουνισμός λέγεται, μα αθεϊσμός λέγεται, μα, μα, μα… θα αδειάσει η πατρίδα μας και θα μείνουν καθαρόαιμοι Έλληνες, με γλώσσα Ελληνική, με ήθη και έθιμα Ελληνικά και με πίστη Ορθόδοξη.\nΜεγάλη υπόθεση ο Ελληνικός λαός! Γι’ αυτό και στην κηδεία της Παναγίας παραβρέθηκαν, πέραν των Αποστόλων και 3 Έλληνες. Ο Άγιος Διονύσιος ο Αρεοπαγίτης, ο Άγιος Ιερόθεος και ο Απόστολος Τιμόθεος.\nΚανένα άλλο έθνος πέρα του Ελληνικού, δεν αντιπροσωπεύτηκε στην κηδεία της Παναγίας, τιμής ένεκεν του ρόλου που θα παίξει το έθνος μας, μετά τον μεγάλο γενικό πόλεμο…\nΙεροκήρυκας Δημήτριος Παναγόπουλος (✞ 13 Φεβρουαρίου 1982)\nΥ.Γ. Ο αείμνηστος ιεροκήρυκας Δημήτριος Παναγόπουλος υπήρξε ένας άοκνος εργάτης του Ευαγγελίου με πλήθος καταπληκτικών ομιλιών και συγγραμμάτων. Χωρίς σπουδές και τίτλους, έχοντας όμως το σπουδαίο χάρισμα του λόγου και κυρίως την πλουσιότατη Χάρη του Κυρίου μας που τον επεσκίαζε και τον καθοδηγούσε, βοήθησε πλήθος ανθρώπων να βρούν και να ακολουθήσουν την οδό της σωτηρίας. Αξίζει να σημειωθεί πως δεν επεδίωξε να αναλάβει αυτήν την διακονία αλλά ο Ίδιος ο Χριστός τον επέλεξε και του την ανέθεσε.


Ατσάλινος σταυρός κολιέ - S.M.ARTEN\nΒλέπετε: Ατσάλινος σταυρός κολιέ\nΑρχική σελίδα / Shop / Κοσμήματα / Κολιέ / Ατσάλινος σταυρός κολιέ\nΚωδικός προϊόντος: 05-ATS-B0002E Κατηγορίες: Κολιέ, Κοσμήματα Ετικέτες: Ανδρικά Κρεμαστά, Σταυρός, Σταυρός Ανδρικός\nΣταυρός ατσάλινος στενόμακρος κυλινδρικός. Δεξιά και αριστερά έχει από μία εγκοπή ενώ στο κάτω μέρος του έχει τρείς εγκοπές. Στο κέντρο δημιουργείται ένα τετραγωνάκι μέσα στο οποίο είναι καρφωμένο ένα πολύ μικρό μπριγιάν με πλαίσιο σαν ρόμβος. Δεν έχει κρίκο αλλά η ατσάλινη αλυσίδα με κούμπωμα ασφαλείας που τον συνοδεύει περνάει απ’ ευθείας από τρύπα που υπάρχει στο πάνω μέρος του. Ιδανικό να φορεθεί όλες τις ώρες. Μήκος αλυσίδας 45 εκ. Ύψος μοτίφ 2.5 εκ και πλάτος μοτίφ 1.5 εκ.


Τα 5 καλύτερα ξενοδοχεία για το 2019 - Spitsbergen - TripAdvisor\nΤα καλύτερα ξενοδοχεία - Spitsbergen, Νορβηγία\nSpitsbergen - Ξενοδοχεία\n7 από 14 επιχειρήσεις είναι διαθέσιμες (Spitsbergen)\nΕιδοποίηση τιμών: Spitsbergen: Οι τιμές ξενοδοχείων είναι σταθερές. Είναι η κατάλληλη στιγμή για να κάνετε κράτηση!\nΝο 1 από 14 ξενοδοχεία: Spitsbergen\nΝο 2 από 14 ξενοδοχεία: Spitsbergen\nΝο 3 από 14 ξενοδοχεία: Spitsbergen\nΝο 4 από 14 ξενοδοχεία: Spitsbergen\nΝο 5 από 14 ξενοδοχεία: Spitsbergen\nΝο 6 από 14 ξενοδοχεία: Spitsbergen\nΝο 7 από 14 ξενοδοχεία: Spitsbergen\nSpitsbergen: Άλλα ξενοδοχεία εκεί κοντά (2)\n36,9 χλμ. από Spitsbergen\nΝο 1 από 2 ειδικά καταλύματα: Barentsburg\n37,0 χλμ. από Spitsbergen\nΝο 2 από 2 ειδικά καταλύματα: Barentsburg\nΆλλα μέρη για να μείνετε (Spitsbergen)\nΝο 3 από 7 ειδικά καταλύματα: Spitsbergen\nΝο 5 από 7 ειδικά καταλύματα: Spitsbergen\nΝο 6 από 7 ειδικά καταλύματα: Spitsbergen\nΝο 1 από 3 B&B: Spitsbergen\nΝο 2 από 7 ειδικά καταλύματα: Spitsbergen\nΝο 4 από 4 ξενοδοχεία: Spitsbergen


Τι να μη ρωτήσεις το παιδί σου όταν γυρίζει από το σχολείο | LOOKmag\nΠώς δελεάζουμε το παιδί να μας ανοιχτεί ενώ μαθαίνουμε όλα όσα θα θέλαμε για την καθημερινότητά του αλλά και τον τρόπο που σκέφτεται\nHow are you mum: Η Σοφία Τσώνου γράφει για τις ερωτήσεις που δεν πρέπει να κάνεις στο παιδί όταν γυρνάει από το σχολείο.\nΗ νέα σχολική χρονιά είναι εδώ και η προσαρμογή για μεγάλους και μικρούς είναι γεγονός. Οι πρώτες μέρες στο σχολείο είναι σίγουρα αγχωτικές τόσο για τα παιδιά όσο και για τους γονείς, ειδικά για εκείνους που έχουν πρωτάκια. Κι έτσι, κάθε μεσημέρι την ώρα που το παιδί σχολάει η μαμά θέλει επειγόντως να μάθει τα πάντα για το πώς πέρασε το παιδί της όλες αυτές τις ώρες μακριά της. Θα σου περιγράψω μία σκηνή με την οποία σίγουρα θα ταυτιστείς.\n-Πώς τα πέρασες σήμερα στο σχολείο;\n-Η δασκάλα σου ήταν καλή;\n-Μόνο ναι; Κάτι άλλο δεν θα μου πεις;\n-Τι άλλο, βρε μαμά; Ωραία ήταν...\nΠες μου, πόσες φορές το έχεις ζήσει; Πόσες φορές δεν έχεις, σχεδόν, παρακαλέσει το παιδί σου να σου πει παραπάνω από μία λέξη για το πώς πέρασε στο σχολείο; Συγνώμη που σ' το χαλάω, αλλά το μικρό σου έχει δίκιο, γιατί όταν σχολάει το μόνο που θέλει είναι να χαλαρώσει. Κι αν θες πραγματικά να καταλάβεις πώς νιώθει, τότε μπες στη θέση του. Όταν επιστρέφεις στο σπίτι σου από τη δουλειά σου, δεν θες να πεις κουβέντα για το τι έκανες όλη μέρα. Τις περισσότερες φορές θες να ηρεμήσεις και να πάρεις τον χρόνο σου. Το ίδιο αισθάνεται και το σπλάχνο σου.\nΌταν, επιτέλους, έρθει η ώρα που δείχνει πρόθυμο και άνετο να μιλήσει για το πώς πέρασε μέσα στην ημέρα του, αντί να το βομβαρδίσεις με γενικές κι αόριστες ερωτήσεις, μπορείς να κάνεις τη συζήτηση πολύ πιο ενδιαφέρουσα χρησιμοποιώντας κάποιες από τις παρακάτω ερωτήσεις:\nΠες μου κάτι αστείο που έγινε σήμερα;\nΣτο διάλειμμα ποιο παιχνίδι παίζετε με τους φίλους σου;\nΑν ήσουν εσύ δάσκαλος, πώς θα περνούσες την ώρα με τους μαθητές σου;\nΜε ποιο παιδάκι θα ήθελες να κάνεις περισσότερη παρέα;\nΤο κολατσιό σου ήταν νόστιμο;\nΠοιο παιδάκι είναι αυτό που κάνει τα περισσότερα αστεία;\nΒοήθησες τον φίλο σου σε κάποιο μάθημα;\nΜε τον τρόπο αυτό δελεάζουμε το παιδί να μας ανοιχτεί ενώ μαθαίνουμε όλα όσα θα θέλαμε για την καθημερινότητά του αλλά και τον τρόπο που σκέφτεται. Από την άλλη, το παιδί μας δεν αισθάνεται πως του κάνουμε ανάκριση, αλλά πως συζητάει μαζί με τη μητέρα του σαν «μεγάλος».\nWin win κατάσταση!\nΗ βία των αστερίσκων και το αβγό του φιδιού στη Σταυρούπολη


Τσίπρας-Ερντογάν, Επωφελούνται ο ένας από τον άλλον λέει το Γερμανικό περιοδικό Der Spiegel - 4press.gr\nΤσίπρας-Ερντογάν, Επωφελούνται ο ένας από τον άλλον λέει το Γερμανικό περιοδικό Der Spiegel\nΟι επισκέψεις του Έλληνα πρωθυπουργού Αλέξη Τσίπρα στην Αγιά Σοφιά και στη Χάλκη απασχολούν και σήμερα τα γερμανικά ΜΜΕ, τα οποία δημοσιεύουν κυρίως αναλύσεις σχετικά με τα αποτελέσματα των συνομιλιών του πρωθυπουργού με τον πρόεδρο της Τουρκίας Ταγίπ Ερντογάν.\nΓια «ανομοιογενές ζευγάρι» κάνει λόγο σε ανάλυσή του το περιοδικό Der Spiegel, επισημαίνοντας ότι Ελλάδα και Τουρκία είναι ιστορικοί αντίπαλοι, αλλά ο πρόεδρος Ερντογάν και ο πρωθυπουργός Τσίπρας «διατηρούν μια ισχυρή σχέση -διότι επωφελούνται ο ένας από τον άλλον».\n«Ο πρωθυπουργός της Ελλάδας Αλέξης Τσίπρας δεν είχε αρχίσει καν την επίσκεψή του την Τρίτη, όταν ο οικοδεσπότης του φρόντισε για μια προσβολή. Επικήρυξε τους οκτώ στρατιωτικούς που βρίσκονται στην Ελλάδα με 5,5 εκατομμύρια ευρώ. Ο Τσίπρας ωστόσο προσπάθησε να διατηρήσει την ψυχραιμία του όταν λίγες ώρες αργότερα συναντήθηκε με τον Ερντογάν στην Άγκυρα. “Ο διάλογός μας ήταν στο πέρασμα των χρόνων ειλικρινής και ανθεκτικός”, δήλωσε κατά την κοινή συνέντευξη Τύπου την Τρίτη το βράδυ και υπενθύμισε στον συνομιλητή του ότι μετά την απόπειρα πραξικοπήματος ήταν ένας από τους πρώτους ηγέτες που του τηλεφώνησαν. Ο Έλληνας πρωθυπουργός περιέγραψε τον Ερντογάν σε εμπιστευτικό κύκλο ως “έντιμο τύπο”. “Μαζί του ξέρεις πού βρίσκεσαι”, είπε. Ο Ερντογάν βλέπει στον Τσίπρα έναν από τους λίγους συμμάχους στην Ευρωπαϊκή Ένωση», αναφέρει το γερμανικό περιοδικό.\nΚαι προσθέτει ότι οι δύο ηγέτες συνδέονται με εταιρική σχέση, η οποία έχει συγκεκριμένο σκοπό. «Γνωρίζουν ότι χρειάζονται ο ένας τον άλλον σε διάφορα θέματα. Ταυτόχρονα, ο κατάλογος των διαφορών απόψεων, επί των οποίων ούτε κατά τη συνάντηση της Τρίτης σημειώθηκε επιτυχία, είναι μακρύς», επισημαίνεται.\n«Ο Ερντογάν πιέζει για την παράδοση των οκτώ στρατιωτικών. Είναι μια επιθυμία που ο Τσίπρας δεν μπορεί να εκπληρώσει λόγω της ανεξαρτησίας της ελληνικής Δικαιοσύνης. “Δεν θέλουμε η Ελλάδα να γίνει καταφύγιο τρομοκρατών”, είπε ο Ερντογάν. Οι δύο πλευρές διαφωνούν επίσης για την Κύπρο και για τα νησιά στο Αιγαίο», αναφέρει ο συντάκτης και προσθέτει ότι ο Αλέξης Τσίπρας προσπάθησε να χρησιμοποιήσει χαμηλούς τόνους έναντι του Ερντογάν, καθώς λογαριάζει ότι εξαρτάται από εκείνον κυρίως στο θέμα της μετανάστευσης. «Αν η Τουρκία καταγγείλει τη συμφωνία με την ΕΕ, η κατάσταση στη Λέσβο, τη Χίο και την Κω θα τεθεί εντελώς εκτός ελέγχου», αναφέρει.\n«Στην Ελλάδα θα γίνουν αργότερα μέσα στη χρονιά εκλογές. Ο Τσίπρας παρουσιάζεται λοιπόν ως “statesman”. Μόλις κατάφερε μια επιτυχία στο θέμα της ονομασίας της Μακεδονίας. Τώρα θα ήθελε να εμφανιστεί και στην επίσκεψή του στην Τουρκία ως πολιτικός που λύνει προβλήματα», συνεχίζει το άρθρο, το οποίο κλείνει με την επίσκεψη του κ. Τσίπρα στην Αγιά Σοφιά και στη Χάλκη, όπου, όπως επισημαίνεται, η Θεολογική Σχολή έκλεισε το 1971. «Ο Τσίπρας έθεσε στον Ερντογάν και πάλι, μάταια, το θέμα της επαναλειτουργίας της. Ωστόσο το ταξίδι του ανταμείφθηκε: μπορεί να πάρει μαζί του στην Αθήνα ωραίες εικόνες για τον προεκλογικό του αγώνα», καταλήγει ο συντάκτης.\n«Λουλούδια στη Χάλκη»\nΑπό την άλλη πλευρά, «Λουλούδια στη Χάλκη» είναι ο τίτλος ανταπόκρισης της Süddeutsche Zeitung από την Κωνσταντινούπολη, στην οποία επισημαίνεται ότι οι δύο πλευρές δείχνουν να αποπειρώνται προσέγγιση.\nΣτο άρθρο σημειώνεται ότι ο Αλέξης Τσίπρας είναι ο πρώτος εν ενεργεία Έλληνας πρωθυπουργός στον οποίο επετράπη να επισκεφθεί τη Χάλκη από το 1971, που έκλεισε η Θεολογική Σχολή. «Μετά την επίσκεψη του Τσίπρα στη Χάλκη, υπάρχει και πάλι η ελπίδα ότι ο Ταγίπ Ερντογάν θα σπάσει ένα ταμπού, όπως έκανε παλιότερα τόσο καλά», επισημαίνεται και αναφέρεται ότι οι Τούρκοι «καλλιέργησαν την ελπίδα κυρίως με χειρονομίες», προσκαλώντας -απροσδόκητα- τον Οικουμενικό Πατριάρχη Βαρθολομαίο στο δείπνο με τον Αλέξη Τσίπρα στην Άγκυρα. Επιπλέον, τονίζεται, την Τετάρτη το πρωί συνόδευσε τον πρωθυπουργό, όχι μόνο στη Χάλκη αλλά πρώτα στην Αγιά Σοφιά, ο στενότερος συνεργάτης του Ερντογάν, ο Ιμπραήμ Καλίν.\nΗ συντάκτρια περιγράφει ακόμη τις σκηνές από τη λειτουργία στη Χάλκη, στη διάρκεια της οποίας, όπως γράφει, ακόμη και Τούρκοι αστυνομικοί έβγαλαν τα κινητά τους προκειμένου να απαθανατίσουν την ιστορική στιγμή, και εξηγεί τη διαμάχη για την ελληνική μειονότητα της Κωνσταντινούπολης και τη μουσουλμανική μειονότητα της Θράκης. Οι δύο μειονότητες «δεν πρέπει να αποτελούν αιτία διαμάχης, αλλά γέφυρα μεταξύ των δύο χωρών», τόνισε ο Αλέξης Τσίπρας, αναφέρει η ανταπόκριση, ενώ σημειώνεται ότι ο Ερντογάν απαιτεί βελτίωση των συνθηκών στη Θράκη, και μάλιστα το θέτει ως όρο για την επαναλειτουργία της Θεολογικής Σχολής. «Μεταξύ των δύο γειτόνων, το τραυματικό παρελθόν παίζει μέχρι σήμερα ρόλο. Οι δύο μειονότητες το έχουν νιώσει», προσθέτει η συντάκτρια.\n«Νικος Μυλωνας ετών 95! Σχίζοντας ξύλα για τη σόμπα! ΔΕΙΤΕ VIDEΟ!\nΑΓΡΙΝΙΟ: Εκκενώθηκε προληπτικά ο οικισμός Καμαρετσέικα Ζευγαρακίου


#KidsofChaos: Tareq, Ilia Darlin, Niadoka\nFascination! (live pa)\nΜετά από δυο χρόνια απουσίας από τα μουσικά δρώμενα της Αθήνας ο Tareq και η Ilia Darlin επιστρέφουν στο ΡΟΜΑΝΤΣΟ για να παρουσιάσουν αμφότεροι τις νέες δουλειές τους σε ένα μουσικό πάρτι με το όνομα #KIDSOFCHAOS.\nΟ Tareq θα παρουσιάσει τα νέα τραγούδια από το άλμπουμ FISH και η Ilia Darlin θα μας δώσει μια γεύση από την επερχόμενη δουλειά της που δουλεύει στο Λος Άντζελες με τον παραγωγό της Lana Del Rey. Την βραδιά θα ανοίξει ο Niadoka με ενα live mash up set από παλιά και καινούργια r&b και grime κομμάτια.\nΣτη συνέχεια θα ακολουθήσουν dj set από τους αγαπημένους dj της Αθήνας:Â Clubkid, Denis D'or,Â και οιÂ Fascination! (ELIOT & DJ GIRL) οι οποίοι θα παρουσιάσουν ένα live PA set.\nΚαι μόνο από το όνομά του, μπορεί κανείς να καταλάβει αμέσως ότι, από την εφηβική ακόμα ηλικία, το περιβάλλον ενός club πάντοτε αποτελούσε 'φυσικό χώρο' για τον ClubKid, οπότε και η πορεία του στο χώρο αυτό ήταν προδιαγεγραμμένη. Με ακούσματα από όλο το φάσμα της dance σκηνής των τελευταίων 20 ετών και πάντα εμπνεόμενος από ταξίδια στο εξωτερικό, κατέληξε στον ήχο που πρεσβεύει πια σήμερα. Ένα σύγχρονο club house, με αρκετά deep, tech και disco στοιχεία. Με περίοπτη θέση στην ελληνική clubland και σημαντικά residencies σε όλα τα hot spot των τελευταίων 8 χρόνων αλλά και guest εμφανίσεις κάθε χρόνο σχεδόν σε όλη την Ελλάδα. Έχει μοιραστεί τα decks με μερικά από τα μεγαλύτερα ονόματα της διεθνούς dance σκηνής όπως Carl Craig, David Morales, Kenny Carpenter, Norman Jay, Dennis Ferrer, The Martinez Brothers, Tony Humphries,Â Jacques Renault, Nicky Siano, Kiko Navarro,Sean Johnston, Karizma, Social Disco Club,Jojo Flores, Charles Webster,Â Filsonik, Master Kev, Yotam Avni. Το 2014 είδε και την πρώτη του επίσημη κυκλοφορία ως παραγωγός (Eliot & ClubKid - Way Back / Remixes by Mikael Delta, Tareq, Tolis Q & Ad Mark, Digital Riot) στο label της Madison Square Records.\nΈνα duo που δημιουργήθηκε το 2011 από τους DJ Girl & ELIOT. Και οι δυο μοιράζονται την ίδια αγάπη και σεβασμό για τα μουσικά είδη όπως Italo - Disco, Electroclash, Acid, Miami Freestyle and Chicago House συνδυάζοντας τα σε ένα future - vintage camp music style. Επηρεασμένοι απο τα 80s workout videos, Maxi Singles, Moustaches, Neon, Drum Machines, Video Games, Smilies, Robots and Party Freaks, οι Fascination! είναι εδώ για ναÂ σε κάνουν να χορέψεις με DJ set και Live PA\nΟ Denis D’or ξεκίνησε στη Θεσσαλονίκη παίζοντας μουσική, μέχρι που κατηφόρισε στην Αθήνα και έγινε resident σε κατα καιρούς στα πιο hot spot bars της πόλης. Συνέχισε και ως promoter & resident dj στα μηνιαία Bedazzler parties, που μέσα σε πολύ λίγο χρόνο έγιναν γνωστά, αφού φιλοξένησαν τα πιο φρέσκα ονόματα όπως: Kim Ann Foxman, Mighty Mouse, Attar!, Moonlight Matters, Plastic Plates, Mustang (A.N.D.Y. & ATTAR!), Villa, the c90s, NTEIBINT, Billie Ray Martin dj/live pa, Mark Moore (S'EXPRESS), Peaches, Annie, Rex the Dog, Shit Robot, Jessica 6, Hard Ton. Ως προσκεκλημένος άλλων ομάδων έχει παιξει με τους Erol Alkan, Alexis Taylor (Hot Chip), Eli Escobar, Moon Boots, Wolfram. Επίσης αποτελεί το ήμισυ του δημοφιλούς μουσικού blog Mrs Dalloway Said.